title: 2010/260/: Απόφαση της Επιτροπής, της 4ης Μαΐου 2010 , για το σχέδιο ασφαλείας σχετικά με τη λειτουργία του συστήματος πληροφοριών για τις θεωρήσεις

text:
               5.5.2010

               EL

               Επίσημη Εφημερίδα της Ευρωπαϊκής Ένωσης

               L 112/25

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Μαΐου 2010
   για το σχέδιο ασφαλείας σχετικά με τη λειτουργία του συστήματος πληροφοριών για τις θεωρήσεις
   (2010/260/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 767/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για το σύστημα πληροφοριών για τις θεωρήσεις (VIS) και την ανταλλαγή δεδομένων μεταξύ κρατών μελών για τις θεωρήσεις μικρής διάρκειας (κανονισμός VIS) (1), και ιδίως το άρθρο 32,
   Εκτιμώντας τα ακόλουθα:

               (1)

               Το άρθρο 32 παράγραφος 3 του κανονισμού (ΕΚ) αριθ. 767/2008 προβλέπει ότι η διαχειριστική αρχή μεριμνά ώστε να επιτύχει τους στόχους στον τομέα της ασφάλειας που προβλέπονται στο άρθρο 32 παράγραφος 2 όσον αφορά τη λειτουργία του VIS, συμπεριλαμβανομένης της υιοθέτησης σχεδίου ασφαλείας.

               (2)

               Το άρθρο 26 παράγραφος 4 του κανονισμού (ΕΚ) αριθ. 767/2008 προβλέπει ότι κατά τη μεταβατική περίοδο έως ότου η διαχειριστική αρχή αναλάβει τα καθήκοντά της, η Επιτροπή αναλαμβάνει την επιχειρησιακή διαχείριση του VIS.

               (3)

               Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (2), διέπει την επεξεργασία δεδομένων προσωπικού χαρακτήρα από την Επιτροπή οσάκις η επεξεργασία αυτή πραγματοποιείται κατά την άσκηση καθηκόντων της που συνδέονται με την επιχειρησιακή διαχείριση του VIS.

               (4)

               Το άρθρο 26 παράγραφος 7 του κανονισμού (ΕΚ) αριθ. 767/2008 προβλέπει ότι η Επιτροπή, αν μεταβιβάσει την ευθύνη κατά τη μεταβατική περίοδο έως ότου η διαχειριστική αρχή αναλάβει τα καθήκοντά της, μεριμνά ώστε η μεταβίβαση να μη θίγει το μηχανισμό αποτελεσματικού ελέγχου κατ’ εφαρμογή του κοινοτικού δικαίου, είτε αυτός ασκείται από το Δικαστήριο, είτε από το Ελεγκτικό Συνέδριο είτε από τον Ευρωπαίο Επόπτη Προστασίας Δεδομένων.

               (5)

               Η διαχειριστική αρχή θεσπίζει το δικό της σχέδιο ασφαλείας όσον αφορά το VIS μόλις αναλάβει τα καθήκοντά της.

               (6)

               Η απόφαση της Επιτροπής 2008/602/ΕΚ, της 17ης Ιουνίου 2008, για τον καθορισμό της διάρθρωσης και των απαιτήσεων των εθνικών διεπαφών και της υποδομής επικοινωνίας μεταξύ του κεντρικού συστήματος πληροφοριών για τις θεωρήσεις (VIS) και των εθνικών διεπαφών κατά τη φάση ανάπτυξης (3), περιέγραψε τις απαιτούμενες υπηρεσίες ασφαλείας για το δίκτυο του VIS.

               (7)

               Το άρθρο 27 του κανονισμού (ΕΚ) αριθ. 767/2008 προβλέπει ότι το κύριο κεντρικό VIS, που έχει την τεχνική εποπτεία και διοίκηση, εδρεύει στο Στρασβούργο (Γαλλία), ενώ στο Sankt Johann im Pongau (Αυστρία) βρίσκεται ένα εφεδρικό κεντρικό VIS, το οποίο μπορεί να διενεργεί όλες τις λειτουργίες του βασικού κεντρικού VIS αν εκείνο υποστεί βλάβη.

               (8)

               Τα καθήκοντα των υπεύθυνων ασφαλείας θα καθοριστούν κατά τρόπο ώστε η ανταπόκριση σε προβλήματα ασφαλείας να είναι η κατάλληλη και αποτελεσματική και να υποβάλλονται οι σχετικές εκθέσεις.

               (9)

               Θα θεσπιστεί μια πολιτική ασφαλείας, με την περιγραφή όλων των τεχνικών και λειτουργικών λεπτομερειών, σύμφωνα με τις διατάξεις της παρούσας απόφασης.

               (10)

               Θα καθοριστούν μέτρα για την εξασφάλιση του κατάλληλου επιπέδου ασφαλείας στη λειτουργία του VIS,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Αντικείμενο
   Η παρούσα απόφαση καθορίζει την οργάνωση ασφαλείας και τα μέτρα (σχέδιο ασφαλείας) σύμφωνα με το άρθρο 32 παράγραφος 3 του κανονισμού (ΕΚ) αριθ. 767/2008.
   ΚΕΦΑΛΑΙΟ II

      ΟΡΓΑΝΩΣΗ, ΑΡΜΟΔΙΟΤΗΤΕΣ ΚΑΙ ΔΙΑΧΕΙΡΙΣΗ ΠΕΡΙΣΤΑΤΙΚΩΝ

   Άρθρο 2
   Καθήκοντα της Επιτροπής
   1.   Η Επιτροπή εφαρμόζει και παρακολουθεί την αποτελεσματικότητα των μέτρων ασφαλείας για το κεντρικό VIS και την επικοινωνιακή υποδομή που αναφέρονται στην παρούσα απόφαση.
   2.   Η Επιτροπή ορίζει έναν από τους υπαλλήλους της ως υπεύθυνο ασφαλείας του συστήματος. Ο υπεύθυνος ασφαλείας του συστήματος ορίζεται από τον γενικό διευθυντή της Γενικής Διεύθυνσης Δικαιοσύνης, Ελευθερίας και Ασφαλείας της Επιτροπής. Ο υπεύθυνος ασφαλείας του συστήματος έχει, ειδικότερα, τα ακόλουθα καθήκοντα:

               α)

               προετοιμάζει, ενημερώνει και αναθεωρεί την πολιτική ασφαλείας, όπως αυτή περιγράφεται στο άρθρο 7 της παρούσας απόφασης·

               β)

               παρακολουθεί την αποτελεσματικότητα της εφαρμογής των διαδικασιών ασφαλείας του κεντρικού VIS και της επικοινωνιακής υποδομής·

               γ)

               συμβάλλει στην εκπόνηση των εκθέσεων για την ασφάλεια, όπως αναφέρεται στο άρθρο 50 παράγραφοι 3 και 4 του κανονισμού (ΕΚ) αριθ. 767/2008·

               δ)

               ασκεί καθήκοντα συντονισμού και παροχής βοήθειας κατά τη διενέργεια των ελέγχων από τον ευρωπαίο επόπτη προστασίας δεδομένων, όπως αναφέρεται στο άρθρο 42 του κανονισμού (ΕΚ) αριθ. 767/2008·

               ε)

               ελέγχει εάν η παρούσα απόφαση και η πολιτική ασφαλείας εφαρμόζονται ορθά και πλήρως από όλους τους εργολήπτες, συμπεριλαμβανομένων των υπεργολάβων που συμμετέχουν με οποιοδήποτε τρόπο στη διαχείριση και λειτουργία του VIS·

               ζ)

               διατηρεί κατάλογο των εθνικών σημείων επαφής για την ασφάλεια του VIS, τον οποίο γνωστοποιεί στον τοπικούς υπευθύνους ασφαλείας για το κεντρικό VIS και την επικοινωνιακή υποδομή.

         Άρθρο 3
   Τοπικός υπεύθυνος ασφαλείας για το κεντρικό VIS
   1.   Με την επιφύλαξη του άρθρου 8, η Επιτροπή ορίζει από τους υπαλλήλους της έναν τοπικό υπεύθυνο ασφαλείας για το κεντρικό VIS. Αποφεύγεται κάθε σύγκρουση συμφερόντων μεταξύ των καθηκόντων του τοπικού υπεύθυνου ασφαλείας και κάθε άλλου υπηρεσιακού καθήκοντος. Ο τοπικός υπεύθυνος ασφαλείας για το κεντρικό VIS ορίζεται από τον γενικό διευθυντή της Γενικής Διεύθυνσης Δικαιοσύνης, Ελευθερίας και Ασφαλείας της Επιτροπής.
   2.   Ο τοπικός υπεύθυνος ασφαλείας για το κεντρικό VIS μεριμνά ώστε τα μέτρα ασφαλείας που αναφέρονται στην παρούσα απόφαση να εφαρμόζονται, και οι σχετικές διαδικασίες να ακολουθούνται στο κύριο κεντρικό VIS. Όσον αφορά το εφεδρικό κεντρικό VIS, ο τοπικός υπεύθυνος ασφαλείας για το κεντρικό VIS μεριμνά επίσης ώστε τα μέτρα ασφαλείας που αναφέρονται στην παρούσα απόφαση, με εξαίρεση αυτά που αναφέρονται στο άρθρο 10, να εφαρμόζονται, και οι σχετικές διαδικασίες ασφαλείας να ακολουθούνται.
   3.   Ο τοπικός υπεύθυνος ασφαλείας για το κεντρικό VIS μπορεί να αναθέτει οποιοδήποτε από τα καθήκοντά του σε υφισταμένους του. Αποφεύγεται κάθε σύγκρουση συμφερόντων μεταξύ της υποχρέωσης εκτέλεσης των εν λόγω καθηκόντων και κάθε άλλου υπηρεσιακού καθήκοντος. Η επικοινωνία με τον τοπικό υπεύθυνο ασφαλείας ή τον εν υπηρεσία υφιστάμενό του είναι δυνατή ανά πάσα στιγμή, μέσω ενός αριθμού τηλεφώνου και μιας διεύθυνσης επαφής.
   4.   Ο τοπικός υπεύθυνος ασφαλείας για το κεντρικό VIS εκτελεί τα καθήκοντα που προκύπτουν από τη λήψη μέτρων ασφαλείας στους χώρους του κύριου και του εφεδρικού κεντρικού VIS, εντός των ορίων της παραγράφου 1, και συγκεκριμένα:

               α)

               ασκεί καθήκοντα σχετικά με την τοπική λειτουργική ασφάλεια, στα οποία περιλαμβάνονται ο έλεγχος των ζωνών ασφαλείας, οι τακτικές δοκιμές ασφαλείας, ο γενικός έλεγχος και η υποβολή εκθέσεων·

               β)

               παρακολουθεί την αποτελεσματικότητα του σχεδίου αδιάκοπτης λειτουργίας και εξασφαλίζει την τακτική διενέργεια ασκήσεων·

               γ)

               εξασφαλίζει αποδεικτικά στοιχεία και αναφέρει στον υπεύθυνο ασφαλείας του συστήματος κάθε περιστατικό που ενδέχεται να έχει επίπτωση στην ασφάλεια του κεντρικού VIS ή την επικοινωνιακή υποδομή·

               δ)

               ενημερώνει τον υπεύθυνο ασφαλείας του συστήματος εάν απαιτείται τροποποίηση της πολιτικής ασφαλείας·

               ε)

               ελέγχει εάν η παρούσα απόφαση και η πολιτική ασφαλείας εφαρμόζονται από όλους τους εργολήπτες, συμπεριλαμβανομένων των υπεργολάβων που συμμετέχουν με οποιοδήποτε τρόπο στη διαχείριση και λειτουργία του κεντρικού VIS·

               στ)

               εξασφαλίζει ότι το προσωπικό γνωρίζει τις υποχρεώσεις του και παρακολουθεί την εφαρμογή της πολιτικής ασφαλείας·

               ζ)

               παρακολουθεί τις εξελίξεις όσον αφορά την ασφάλεια των πληροφοριακών συστημάτων και μεριμνά για την ανάλογη επιμόρφωση του προσωπικού·

               η)

               συγκεντρώνει τις σχετικές πληροφορίες και προτείνει επιλογές για τη θέσπιση, ενημέρωση και αναθεώρηση της πολιτικής ασφαλείας, σύμφωνα με το άρθρο 7.

         Άρθρο 4
   Τοπικός υπεύθυνος ασφαλείας για την επικοινωνιακή υποδομή
   1.   Με την επιφύλαξη του άρθρου 8, η Επιτροπή ορίζει από τους υπαλλήλους της έναν τοπικό υπεύθυνο ασφαλείας για την επικοινωνιακή υποδομή. Αποφεύγεται κάθε σύγκρουση συμφερόντων μεταξύ των καθηκόντων του υπεύθυνου τοπικής ασφαλείας και κάθε άλλου υπηρεσιακού καθήκοντος. Ο τοπικός υπεύθυνος ασφαλείας για την επικοινωνιακή υποδομή ορίζεται από τον γενικό διευθυντή της Γενικής Διεύθυνσης Δικαιοσύνης, Ελευθερίας και Ασφαλείας της Επιτροπής.
   2.   Ο τοπικός υπεύθυνος ασφαλείας για την επικοινωνιακή υποδομή παρακολουθεί τη λειτουργία της επικοινωνιακής υποδομής και μεριμνά ώστε τα μέτρα ασφαλείας να εφαρμόζονται, και οι σχετικές διαδικασίες να ακολουθούνται.
   3.   Ο τοπικός υπεύθυνος ασφαλείας για την επικοινωνιακή υποδομή μπορεί να αναθέτει οποιοδήποτε από τα καθήκοντά του σε υφισταμένους του. Αποφεύγεται κάθε σύγκρουση συμφερόντων μεταξύ της υποχρέωσης εκτέλεσης των εν λόγω καθηκόντων και κάθε άλλου υπηρεσιακού καθήκοντος. Η επικοινωνία με τον τοπικό υπεύθυνο ασφαλείας ή τον εν υπηρεσία υφιστάμενό του είναι δυνατή ανά πάσα στιγμή, μέσω ενός αριθμού τηλεφώνου και μιας διεύθυνσης επαφής.
   4.   Ο τοπικός υπεύθυνος ασφαλείας για την επικοινωνιακή υποδομή εκτελεί τα καθήκοντα που προκύπτουν από τη λήψη μέτρων ασφαλείας στην επικοινωνιακή υποδομή, και συγκεκριμένα:

               α)

               εκτελεί όλα τα καθήκοντα λειτουργικής ασφαλείας που σχετίζονται με την επικοινωνιακή υποδομή, στα οποία περιλαμβάνονται ο έλεγχος των ζωνών ασφαλείας, οι τακτικές δοκιμές ασφαλείας, ο γενικός έλεγχος και η υποβολή εκθέσεων·

               β)

               παρακολουθεί την αποτελεσματικότητα του σχεδίου αδιάκοπτης λειτουργίας και εξασφαλίζει την τακτική διενέργεια ασκήσεων·

               γ)

               εξασφαλίζει αποδεικτικά στοιχεία και αναφορές στον υπεύθυνο ασφαλείας του συστήματος κάθε περιστατικό που ενδέχεται να έχει επίπτωση στην ασφάλεια του κεντρικού VIS ή της επικοινωνιακής υποδομής ή των εθνικών συστημάτων·

               δ)

               ενημερώνει τον υπεύθυνο ασφαλείας του συστήματος εάν απαιτείται τροποποίηση της πολιτικής ασφαλείας·

               ε)

               ελέγχει εάν η παρούσα απόφαση και η πολιτική ασφαλείας εφαρμόζονται από όλους τους εργολήπτες, συμπεριλαμβανομένων των υπεργολάβων που συμμετέχουν με οποιοδήποτε τρόπο στη διαχείριση της επικοινωνιακής υποδομής·

               στ)

               εξασφαλίζει ότι το προσωπικό γνωρίζει τις υποχρεώσεις του και παρακολουθεί την εφαρμογή της πολιτικής ασφαλείας·

               ζ)

               παρακολουθεί τις εξελίξεις όσον αφορά την ασφάλεια των πληροφοριακών συστημάτων και μεριμνά για την ανάλογη επιμόρφωση του προσωπικού·

               η)

               συγκεντρώνει τις σχετικές πληροφορίες και προτείνει επιλογές για τη θέσπιση, ενημέρωση και αναθεώρηση της πολιτικής ασφαλείας σύμφωνα με το άρθρο 7.

         Άρθρο 5
   Περιστατικά που θέτουν σε κίνδυνο την ασφάλεια
   1.   Κάθε γεγονός που έχει ή ενδέχεται να έχει επίπτωση στην ασφάλεια της λειτουργίας του VIS και μπορεί να προκαλέσει ζημία ή απώλεια στο VIS θεωρείται ως περιστατικό που θέτει σε κίνδυνο την ασφάλεια, ιδίως όταν πρόκειται για πρόσβαση σε δεδομένα ή σε περιπτώσεις που θίγεται ή ενδέχεται να θιγεί η διαθεσιμότητα, ακεραιότητα και εμπιστευτικότητα δεδομένων.
   2.   Η πολιτική ασφαλείας θεσπίζει διαδικασίες αποκατάστασης των ζημιών από ανάλογα περιστατικά. Περιστατικά που θέτουν σε κίνδυνο την ασφάλεια αντιμετωπίζονται κατά τρόπο που να εξασφαλίζεται γρήγορη, αποτελεσματική και ενδεδειγμένη ανταπόκριση, σύμφωνα με την πολιτική ασφαλείας.
   3.   Οι πληροφορίες σχετικά με περιστατικά που θέτουν σε κίνδυνο την ασφάλεια και έχουν ή ενδέχεται να έχουν επίπτωση στη λειτουργία του VIS σε κράτος μέλος ή στη διαθεσιμότητα, ακεραιότητα και εμπιστευτικότητα των δεδομένων που εισάγονται από κράτος μέλος, γνωστοποιούνται στο ενδιαφερόμενο κράτος μέλος. Τα περιστατικά που θέτουν σε κίνδυνο την ασφάλεια κοινοποιούνται στον υπεύθυνο προστασίας δεδομένων της Επιτροπής.
   Άρθρο 6
   Διαχείριση περιστατικών
   1.   Όλα τα μέλη του προσωπικού και οι εργολήπτες που συμμετέχουν στην ανάπτυξη, διαχείριση ή λειτουργία του VIS υποχρεούνται να σημειώνουν και να αναφέρουν στον υπεύθυνο ασφαλείας του συστήματος ή στον τοπικό υπεύθυνο ασφαλείας για το κεντρικό VIS ή στον τοπικό υπεύθυνο ασφαλείας για την επικοινωνιακή υποδομή, ανάλογα με την περίπτωση, κάθε διαπιστωμένη ή εικαζόμενη αδυναμία όσον αφορά τη λειτουργία του VIS.
   2.   Σε περίπτωση περιστατικού που έχει ή ενδέχεται να έχει αντίκτυπο στην ασφάλεια της λειτουργίας του VIS, ο τοπικός υπεύθυνος για το κεντρικό VIS ή ο τοπικός υπεύθυνος ασφαλείας για την επικοινωνιακή υποδομή ενημερώνει το ταχύτερο δυνατό τον υπεύθυνο ασφαλείας του συστήματος και, ανάλογα με την περίπτωση, το ενιαίο εθνικό σημείο επαφής για την ασφάλεια του VIS, εφόσον το σχετικό κράτος μέλος διαθέτει σημείο επαφής, γραπτά ή, σε περιπτώσεις άκρως έκτακτης ανάγκης, με άλλα μέσα επικοινωνίας. Η έκθεση περιέχει περιγραφή του περιστατικού που θέτει σε κίνδυνο την ασφάλεια, το επίπεδο του κινδύνου, τις πιθανές συνέπειες και τα μέτρα που έχουν ληφθεί ή θα πρέπει να ληφθούν για να μετριασθεί ο κίνδυνος.
   3.   Κάθε αποδεικτικό στοιχείο σχετικό με το περιστατικό που θέτει σε κίνδυνο την ασφάλεια διαφυλάσσεται αμέσως από τον τοπικό υπεύθυνο ασφαλείας για το κεντρικό VIS ή τον τοπικό υπεύθυνο ασφαλείας για την επικοινωνιακή υποδομή, ανάλογα με την περίπτωση. Στο βαθμό που αυτό είναι δυνατό βάσει των ισχυουσών διατάξεων για την προστασία των δεδομένων, τα αποδεικτικά αυτά στοιχεία τίθενται στη διάθεση του υπεύθυνου ασφαλείας του συστήματος μετά την υποβολή σχετικής αίτησης εκ μέρους του.
   4.   Καθορίζονται διαδικασίες ανατροφοδότησης, ώστε να εξασφαλισθεί ότι πληροφορίες σχετικά με τα αποτελέσματα κοινοποιούνται μετά τη διευθέτηση και τη λήξη του περιστατικού.
   ΚΕΦΑΛΑΙΟ III

      ΜΕΤΡΑ ΑΣΦΑΛΕΙΑΣ

   Άρθρο 7
   Πολιτική ασφαλείας
   1.   Η πολιτική ασφαλείας είναι δεσμευτική και θεσπίζεται, ενημερώνεται και αναθεωρείται τακτικά από τον γενικό διευθυντή της Γενικής Διεύθυνσης Δικαιοσύνης, Ελευθερίας και Ασφαλείας, σύμφωνα με την παρούσα απόφαση. Η πολιτική ασφαλείας προβλέπει λεπτομερείς διαδικασίες και μέτρα προστασίας από απειλές σε βάρος της διαθεσιμότητας, ακεραιότητας και εμπιστευτικότητας του VIS, συμπεριλαμβανομένου του προγραμματισμού σε περιπτώσεις έκτακτης ανάγκης, προκειμένου να εξασφαλισθεί το κατάλληλο επίπεδο ασφαλείας που ορίζει η παρούσα απόφαση. Η πολιτική ασφαλείας συμμορφώνεται προς την παρούσα απόφαση.
   2.   Η πολιτική ασφαλείας βασίζεται σε εκτίμηση των κινδύνων. Τα μέτρα που περιγράφονται στην πολιτική ασφαλείας είναι ανάλογα των προσδιορισμένων κινδύνων.
   3.   Η εκτίμηση των κινδύνων και η πολιτική ασφαλείας ενημερώνονται, όταν το απαιτούν τεχνολογικές αλλαγές, νέες απειλές, ή οποιεσδήποτε άλλες περιστάσεις. Η πολιτική ασφαλείας αναθεωρείται οπωσδήποτε σε ετήσια βάση, ώστε να εξασφαλισθεί ότι θα ανταποκρίνεται με τον δέοντα τρόπο στην πλέον πρόσφατη εκτίμηση κινδύνων ή σε οποιαδήποτε άλλη πρόσφατη τεχνολογική αλλαγή, απειλή ή άλλη σχετική περίσταση.
   4.   H πολιτική ασφαλείας προετοιμάζεται από τον υπεύθυνο ασφαλείας του συστήματος, σε συντονισμό με τον τοπικό υπεύθυνο ασφαλείας για το VIS και τον τοπικό υπεύθυνο ασφαλείας για την επικοινωνιακή υποδομή.
   Άρθρο 8
   Εφαρμογή των μέτρων ασφαλείας
   1.   Η άσκηση των καθηκόντων και τήρηση των απαιτήσεων που ορίζονται στην παρούσα απόφαση, συμπεριλαμβανομένου του καθήκοντος ορισμού υπεύθυνου τοπικής ασφαλείας, μπορεί να ανατεθεί με σύμβαση ή να μεταβιβαστεί σε ιδιωτικούς ή δημόσιους φορείς.
   2.   Στην περίπτωση αυτή, η Επιτροπή εξασφαλίζει με νομικά δεσμευτική συμφωνία ότι οι απαιτήσεις που ορίζονται στην παρούσα απόφαση και στην πολιτική ασφαλείας τηρούνται πλήρως. Σε περίπτωση μεταβίβασης ή ανάθεσης με σύμβαση του καθήκοντος ορισμού τοπικού υπεύθυνου ασφαλείας η Επιτροπή εξασφαλίζει με νομικά δεσμευτική συμφωνία ότι θα γνωμοδοτήσει σχετικά με το άτομο που πρόκειται να οριστεί ως τοπικός υπεύθυνος ασφαλείας.
   Άρθρο 9
   Έλεγχος της εισόδου στις εγκαταστάσεις
   1.   Χρησιμοποιούνται περίμετροι ασφαλείας με προστατευτικά κιγκλιδώματα και ελέγχους εισόδου για την προστασία των χώρων που περιέχουν εγκαταστάσεις επεξεργασίας δεδομένων.
   2.   Εντός των περιμέτρων ασφαλείας, καθορίζονται ασφαλείς χώροι για την προστασία των υλικών στοιχείων (περιουσιακών στοιχείων), συμπεριλαμβανομένου του υλικού, των μέσων αποθήκευσης δεδομένων, των κονσολών, των σχεδίων και άλλων εγγράφων για το VIS, καθώς και των γραφείων και άλλων τόπων εργασίας του προσωπικού που σχετίζεται με τη λειτουργία του VIS. Οι εν λόγω ασφαλείς χώροι προστατεύονται με τους κατάλληλους ελέγχους εισόδου, που σκοπό έχουν να εξασφαλιστεί ότι η πρόσβαση επιτρέπεται μόνο σε εξουσιοδοτημένο προσωπικό. Η εργασία στους ασφαλείς χώρους υπόκειται σε λεπτομερείς κανόνες ασφαλείας που καθορίζονται στην πολιτική ασφαλείας.
   3.   Προβλέπονται και εγκαθίστανται συστήματα ασφαλείας για γραφεία, αίθουσες και εγκαταστάσεις. Σημεία πρόσβασης, όπως χώροι παράδοσης και φόρτωσης, καθώς και άλλα σημεία, όπου είναι δυνατή η είσοδος μη εξουσιοδοτημένων ατόμων, ελέγχονται και, εφόσον είναι δυνατό, απομονώνονται από τις εγκαταστάσεις επεξεργασίας ώστε να αποφεύγεται το ενδεχόμενο μη εξουσιοδοτημένης πρόσβασης.
   4.   Αναλόγως του κινδύνου, καθορίζονται και εφαρμόζονται μέτρα προστασίας των περιμέτρων ασφαλείας κατά ζημιών από φυσικές καταστροφές ή δολιοφθορές.
   5.   Ο εξοπλισμός προστατεύεται από υλικές και περιβαλλοντικές ζημίες και από το ενδεχόμενο μη εξουσιοδοτημένης πρόσβασης.
   6.   Εάν η Επιτροπή διαθέτει σχετικές πληροφορίες, προσθέτει στον κατάλογο που αναφέρεται στο άρθρο 2 παράγραφος 2 στοιχείο στ) ένα σημείο επαφής για την παρακολούθηση της εφαρμογής των διατάξεων του παρόντος άρθρου στους χώρους εγκατάστασης του εφεδρικού VIS.
   Άρθρο 10
   Μέσα αποθήκευσης δεδομένων και έλεγχος περιουσιακών στοιχείων
   1.   Τα αφαιρετά μέσα αποθήκευσης που περιέχουν δεδομένα προστατεύονται κατά της μη εξουσιοδοτημένης πρόσβασης, κατάχρησης ή αλλοίωσης, και η αναγνωσιμότητά τους εξασφαλίζεται καθ’ όλη τη διάρκεια ζωής των δεδομένων.
   2.   Τα μέσα αποθήκευσης, όταν δεν είναι πλέον αναγκαία, καταστρέφονται με τρόπο σίγουρο και ασφαλή, σύμφωνα με τις λεπτομερείς διαδικασίες που καθορίζονται στην πολιτική ασφαλείας.
   3.   Συντάσσονται καταστάσεις απογραφής για να εξασφαλισθεί η ύπαρξη διαθέσιμων πληροφοριών σχετικά με τα αρχεία καταχώρισης, την εφαρμοζόμενη περίοδο διατήρησης και τις άδειες πρόσβασης.
   4.   Όλα τα σημαντικά στοιχεία ενεργητικού του κεντρικού VIS και της επικοινωνιακής υποδομής προσδιορίζονται, ώστε να είναι δυνατή η προστασία τους αναλόγως της σημασίας τους. Τηρείται ενημερωμένο αρχείο του σχετικού εξοπλισμού πληροφορικής.
   5.   Υπάρχει διαθέσιμο έγγραφο υλικό σχετικά με το κεντρικό VIS και την επικοινωνιακή υποδομή, το οποίο ενημερώνεται. Η μη εξουσιοδοτημένη πρόσβαση στο υλικό αυτό απαγορεύεται.
   Άρθρο 11
   Έλεγχος της καταχώρισης σε αρχείο
   1.   Λαμβάνονται τα κατάλληλα μέτρα για να εξασφαλιστεί η δέουσα καταχώριση των δεδομένων σε αρχείο και η εξουσιοδοτημένη μόνο πρόσβαση σε αυτά.
   2.   Όλα τα στοιχεία εξοπλισμού που περιέχουν μέσα αποθήκευσης ελέγχονται πριν διατεθούν ως απορρίμματα ώστε να εξασφαλιστεί ότι τα ευαίσθητα δεδομένα έχουν αφαιρεθεί ή πλήρως επικαλυφθεί, ή καταστρέφονται κατά τρόπο ασφαλή.
   Άρθρο 12
   Έλεγχος κωδικού αναγνώρισης
   1.   Όλοι οι κωδικοί αναγνώρισης φυλάσσονται σε ασφαλές μέρος και είναι εμπιστευτικοί. Εάν υπάρχει υπόνοια ότι ένας κωδικός αναγνώρισης έχει διαρρεύσει, ο εν λόγω κωδικός τροποποιείται αμέσως ή ο λογαριασμός χρήσης ακυρώνεται. Χρησιμοποιούνται ατομικές και αποκλειστικές ταυτότητες χρήστη.
   2.   Στην πολιτική ασφαλείας ορίζονται οι διαδικασίες για την είσοδο στο σύστημα και την έξοδο από αυτό ώστε να αποφευχθεί το ενδεχόμενο μη εξουσιοδοτημένης πρόσβασης.
   Άρθρο 13
   Έλεγχος της πρόσβασης
   1.   Η πολιτική ασφαλείας καθορίζει μια επίσημη διαδικασία εγγραφής και διαγραφής του προσωπικού όσον αφορά τη χορήγηση και την ανάκληση πρόσβασης στο υλικό και λογισμικό του VIS στο κεντρικό VIS για τους σκοπούς της επιχειρησιακής διαχείρισης. Η χορήγηση και χρήση των ενδεδειγμένων στοιχείων πρόσβασης (κωδικοί αναγνώρισης ή άλλα κατάλληλα μέσα) ελέγχονται με επίσημη διαδικασία διαχείρισης, όπως καθορίζεται στην πολιτική ασφαλείας.
   2.   Η πρόσβαση στο υλικό και λογισμικό VIS στο κεντρικό VIS:

               i)

               περιορίζεται στα εξουσιοδοτημένα πρόσωπα·

               ii)

               περιορίζεται στις περιπτώσεις που υφίσταται θεμιτός σκοπός σύμφωνα με το άρθρο 42 και το άρθρο 50 παράγραφος 2 του κανονισμού (ΕΚ) αριθ. 767/2008·

               iii)

               δεν υπερβαίνει τη διάρκεια και το πεδίο εφαρμογής που απαιτούνται για το σκοπό της πρόσβασης και

               iv)

               παραχωρείται μόνο σύμφωνα με την πολιτική ελέγχου της πρόσβασης που καθορίζεται στην πολιτική ασφαλείας.

         3.   Στο κεντρικό VIS χρησιμοποιούνται μόνο οι κονσόλες και το λογισμικό που έχουν εγκριθεί από τον τοπικό υπεύθυνο ασφαλείας για το κεντρικό VIS. Η χρήση υπηρεσιών συστήματος με τις οποίες είναι δυνατό να αποφευχθούν έλεγχοι του συστήματος και της εφαρμογής, περιορίζεται και ελέγχεται. Προβλέπονται διαδικασίες για τον έλεγχο της εγκατάστασης του λογισμικού.
   Άρθρο 14
   Έλεγχος της διαβίβασης
   Η επικοινωνιακή υποδομή παρακολουθείται, ώστε να εξασφαλίζεται η διαθεσιμότητα, ακεραιότητα και εμπιστευτικότητα των ανταλλαγών πληροφοριών. Χρησιμοποιούνται κρυπτογραφικά μέσα για την προστασία των δεδομένων που μεταβιβάζονται στην επικοινωνιακή υποδομή.
   Άρθρο 15
   Έλεγχος της καταχώρισης δεδομένων
   Οι λογαριασμοί προσώπων που διαθέτουν εξουσιοδότηση πρόσβασης στο λογισμικό VIS από το κεντρικό VIS ελέγχονται από τον τοπικό υπεύθυνο ασφαλείας για το κεντρικό VIS. Η χρήση των εν λόγω λογαριασμών, συμπεριλαμβανομένου του χρόνου και της ταυτότητας του χρήστη καταχωρίζονται.
   Άρθρο 16
   Έλεγχος της μεταφοράς
   1.   Στην πολιτική ασφαλείας ορίζονται τα κατάλληλα μέτρα ώστε να αποφεύγεται η μη εξουσιοδοτημένη ανάγνωση, αντιγραφή, τροποποίηση ή διαγραφή προσωπικών δεδομένων κατά τη διαβίβασή τους στο ή από το VIS ή κατά τη μεταφορά των μέσων αποθήκευσής τους. Στην πολιτική ασφαλείας καθορίζονται διατάξεις όσον αφορά τους επιτρεπτούς τρόπους αποστολής ή μεταφοράς, καθώς και όσον αφορά τις διαδικασίες λογοδοσίας για τη μεταφορά στοιχείων και την άφιξή τους στον τόπο προορισμού. Τα μέσα αποθήκευσης δεδομένων δεν περιέχουν άλλα δεδομένα εκτός από αυτά που πρέπει να αποσταλούν.
   2.   Υπηρεσίες που παρέχονται από τρίτους και αφορούν την πρόσβαση, επεξεργασία, διαβίβαση ή διαχείριση εγκαταστάσεων επεξεργασίας δεδομένων ή προϊόντα ή υπηρεσίες που προστίθενται σε εγκαταστάσεις επεξεργασίας δεδομένων, υποβάλλονται σε κατάλληλα ολοκληρωμένους ελέγχους ασφαλείας.
   Άρθρο 17
   Ασφάλεια της επικοινωνιακής υποδομής
   1.   Ο έλεγχος και η διαχείριση της επικοινωνιακής υποδομής πραγματοποιούνται κατά τον ενδεδειγμένο τρόπο ώστε η επικοινωνιακή υποδομή να προστατεύεται από απειλές και να εξασφαλίζεται η ασφάλεια τόσο της ίδιας όσο και του κεντρικού VIS, συμπεριλαμβανομένης της ανταλλαγής δεδομένων μέσω αυτού.
   2.   Τα χαρακτηριστικά ασφαλείας, τα επίπεδα εξυπηρέτησης και οι απαιτήσεις διαχείρισης όλων των υπηρεσιών δικτύου προσδιορίζονται στη συμφωνία παροχής υπηρεσιών δικτύου με τον πάροχο υπηρεσιών.
   3.   Εκτός από την προστασία των σημείων πρόσβασης VIS, προστατεύεται και κάθε πρόσθετη υπηρεσία που χρησιμοποιείται από την επικοινωνιακή υποδομή. Στην πολιτική ασφαλείας ορίζονται τα κατάλληλα μέτρα.
   Άρθρο 18
   Παρακολούθηση
   1.   Ημερολόγια για την καταγραφή των πληροφοριών που αναφέρονται στο άρθρο 34 παράγραφος 1 του κανονισμού (ΕΚ) αριθ. 767/2008 σχετικά με κάθε πρόσβαση και κάθε πράξη επεξεργασίας προσωπικών δεδομένων στο πλαίσιο του κεντρικού VIS παραμένουν ασφαλώς αποθηκευμένα και προσβάσιμα από τους χώρους του κύριου και εφεδρικού κεντρικού VIS για το ανώτατο χρονικό διάστημα που αναφέρεται στο άρθρο 34 παράγραφος 2 του κανονισμού (ΕΚ) αριθ. 767/2008.
   2.   Στην πολιτική ασφαλείας καθορίζονται οι διαδικασίες για την παρακολούθηση της χρήσης ή των σφαλμάτων στις εγκαταστάσεις επεξεργασίας δεδομένων, και τα αποτελέσματα των δραστηριοτήτων παρακολούθησης αναθεωρούνται τακτικά. Εφόσον κριθεί απαραίτητο, λαμβάνονται κατάλληλα μέτρα.
   3.   Τα ημερολόγια και οι σχετικές υποδομές προστατεύονται κατά κάθε παραποίησης και μη εξουσιοδοτημένης πρόσβασης ώστε να τηρούνται οι απαιτήσεις συγκέντρωσης και διατήρησης αποδεικτικών στοιχείων κατά την περίοδο διατήρησης.
   Άρθρο 19
   Κρυπτογραφικά μέτρα
   Όταν αυτό κριθεί απαραίτητο, χρησιμοποιούνται κρυπτογραφικά μέτρα για την προστασία των πληροφοριών. Η χρήση τους, καθώς και οι σκοποί και οι όροι αυτής, πρέπει να εγκριθούν εκ των προτέρων από τον υπεύθυνο ασφαλείας του συστήματος.
   ΚΕΦΑΛΑΙΟ IV

      ΑΣΦΑΛΕΙΑ ΑΝΘΡΩΠΙΝΩΝ ΠΟΡΩΝ

   Άρθρο 20
   Χαρακτηριστικά του προσωπικού
   1.   Η πολιτική ασφαλείας ορίζει τα καθήκοντα και τις αρμοδιότητες των προσώπων που διαθέτουν εξουσιοδοτημένη πρόσβαση στο VIS και την επικοινωνιακή υποδομή.
   2.   Οι ρόλοι και οι αρμοδιότητες ασφαλείας του προσωπικού της Επιτροπής, των εργοληπτών και του προσωπικού που συμμετέχουν στην επιχειρησιακή διαχείριση ορίζονται, επισημοποιούνται και ανακοινώνονται στους ενδιαφερομένους. Για το προσωπικό της Επιτροπής, οι εν λόγω ρόλοι και αρμοδιότητες αναφέρονται στην περιγραφή των καθηκόντων και στους στόχους, ενώ για τους εργολήπτες αναφέρονται στις συμβάσεις ή στις συμφωνίες όσον αφορά τα επίπεδα εξυπηρέτησης.
   3.   Συμφωνίες εμπιστευτικότητας και διαφύλαξης του απορρήτου συνάπτονται με όλα τα πρόσωπα τα οποία δεν υπόκεινται στους κανόνες της Ευρωπαϊκής Ένωσης ή των κρατών μελών για τις δημόσιες υπηρεσίες. Το προσωπικό που πρόκειται να εργαστεί με δεδομένα VIS εφοδιάζεται με τις απαραίτητες άδειες ή πιστοποιητικά σύμφωνα με τις λεπτομερείς διαδικασίες που καθορίζονται στην πολιτική ασφαλείας.
   Άρθρο 21
   Παροχή πληροφοριών στο προσωπικό
   1.   Όλα τα μέλη του προσωπικού και, ανάλογα με την περίπτωση, όλοι οι εργολήπτες παρακολουθούν κατάλληλη κατάρτιση σχετικά με τα θέματα ασφαλείας, τις νομικές απαιτήσεις, τις πολιτικές και τις διαδικασίες, στο βαθμό που απαιτούν τα καθήκοντά τους.
   2.   Μετά τη λύση της μίσθωσης εργασίας ή της σύμβασης, η πολιτική ασφαλείας ορίζει τις υποχρεώσεις του προσωπικού και των εργοληπτών που σχετίζονται με την αλλαγή εργασίας ή τη λύση της μίσθωσης εργασίας, και θεσπίζει τις διαδικασίες για τη διαχείριση της επιστροφής των στοιχείων ενεργητικού και την αφαίρεση των δικαιωμάτων πρόσβασης.
   ΚΕΦΑΛΑΙΟ V

      ΤΕΛΙΚΗ ΔΙΑΤΑΞΗ

   Άρθρο 22
   Εφαρμογή
   1.   Η παρούσα απόφαση εφαρμόζεται από την ημερομηνία που προσδιορίζεται από την Επιτροπή σύμφωνα με το άρθρο 48 παράγραφος 1 του κανονισμού (ΕΚ) αριθ. 767/2008.
   2.   Η παρούσα απόφαση λήγει όταν η διαχειριστική αρχή αναλάβει τα καθήκοντά της.

      Βρυξέλλες, 4 Μαΐου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 218 της 13.8.2008, σ. 60.

      (2)  ΕΕ L 8 της 12.1.2001, σ. 1.

      (3)  ΕΕ L 194 της 23.7.2008, σ. 3.


title: 2008/326/ΕΚ: Απόφαση της Επιτροπής, της 11ης Απριλίου 2008 , για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου 2007 , την 1η Μαρτίου 2007 , την 1η Απριλίου 2007 , την 1η Μαΐου 2007 και την 1η Ιουνίου 2007 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες

text:
               24.4.2008

               EL

               Επίσημη Εφημερίδα της Ευρωπαϊκής Ένωσης

               L 112/26

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 11ης Απριλίου 2008
   για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου 2007, την 1η Μαρτίου 2007, την 1η Απριλίου 2007, την 1η Μαΐου 2007 και την 1η Ιουνίου 2007 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες
   (2008/326/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), και ιδίως το άρθρο 13 δεύτερο εδάφιο του παραρτήματος X,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 453/2007 του Συμβουλίου (2) καθορίστηκαν, κατ’ εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιουλίου 2006 στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους, έκτακτους υπαλλήλους και συμβασιούχους υπαλλήλους των Ευρωπαϊκών Κοινοτήτων που υπηρετούν στις τρίτες χώρες.

               (2)

               Ενδείκνυται να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης, από την 1η Φεβρουαρίου 2007, την 1η Μαρτίου 2007, την 1η Απριλίου 2007, την 1η Μαΐου 2007 και την 1η Ιουνίου 2007, ορισμένοι από αυτούς τους διορθωτικούς συντελεστές, δεδομένου ότι, σύμφωνα με τα στατιστικά δεδομένα που βρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, αποδείχθηκε, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,

         ΑΠΟΦΑΣΙΖΕΙ:
   Άρθρο μόνο
   Από την 1η Φεβρουαρίου 2007, την 1η Μαρτίου 2007, την 1η Απριλίου 2007, την 1η Μαΐου 2007 και την 1η Ιουνίου 2007, οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων των Ευρωπαϊκών Κοινοτήτων που υπηρετούν στις τρίτες χώρες, οι οποίες καταβάλλονται στο νόμισμα της χώρας υπηρεσίας, αναπροσαρμόζονται όπως ορίζει το παράρτημα της παρούσας απόφασης.
   Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών καθορίζονται σύμφωνα με τις λεπτομέρειες εφαρμογής του δημοσιονομικού κανονισμού και αντιστοιχούν στην ημερομηνία που αναφέρεται στο πρώτο εδάφιο.

      Βρυξέλλες, 11 Απριλίου 2008.

            Για την Επιτροπή

         Benita FERRERO-WALDNER

            Μέλος της Επιτροπής

      (1)  ΕΕ L 56 της 4.3.1968, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 337/2007 (ΕΕ L 90 της 30.3.2007, σ. 1).

      (2)  ΕΕ L 109 της 26.4.2007, σ. 22.

      ΠΑΡΑΡΤΗΜΑ

                  Τόποι Υπηρεσίας

                  Διορθωτικοί συντελεστές Φεβρουάριος 2007

                  Αγκόλα

                  117,3

                  Μπαρμπάντος

                  127,5

                  Βουλγαρία

                  80,4

                  Πράσινο Ακρωτήριο

                  82,3

                  Νότια Κορέα

                  117,3

                  Κόστα Ρίκα

                  70,8

                  Γουινέα (Κόνακρι)

                  57,7

                  Αϊτή

                  114,8

                  Λίβανος

                  92,3

                  Νεπάλ

                  78,8

                  Ουγκάντα

                  65,1

                  Παραγουάη

                  78,8

                  Λαϊκή Δημοκρατία του Κονγκό (Κινσάσα)

                  137,6

                  Σιέρρα Λεόνε

                  76,6

                  Σουδάν

                  61,6

                  Συρία

                  70,6

                  Τόποι Υπηρεσίας

                  Διορθωτικοί συντελεστές Μάρτιος 2007

                  Αργεντινή

                  53,5

                  Καμερούν

                  103,5

                  Ακτή Ελεφαντοστού

                  98,7

                  Γουιάνα

                  61,3

                  Ινδία

                  47,6

                  Ιορδανία

                  75,9

                  Καζαχστάν (Αλμάτι)

                  121,6

                  Κιργιζία

                  84,3

                  Μαδαγασκάρη

                  84,7

                  Ουγκάντα

                  69,4

                  Σρι Λάνκα

                  53,2

                  Βενεζουέλα

                  64,1

                  Τόποι Υπηρεσίας

                  Διορθωτικοί συντελεστές Απρίλιος 2007

                  Αγκόλα

                  121,8

                  Μποτσουάνα

                  58,1

                  Γουινέα (Κόνακρι)

                  49,2

                  Μάλι

                  86,3

                  Σουδάν

                  55,1

                  Τατζικιστάν

                  66,5

                  Ζάμπια

                  56,3

                  Τόποι Υπηρεσίας

                  Διορθωτικοί συντελεστές Μάϊος 2007

                  Αργεντινή

                  54,9

                  Κόστα Ρίκα

                  70,8

                  Αιθιοπία

                  87,1

                  Γκάνα

                  69,2

                  Ινδονησία (Τζακάρτα)

                  79,5

                  Λαϊκή Δημοκρατία του Κονγκό (Κινσάσα)

                  131,6

                  Τρινιντάντ και Τομπάγκο

                  68,6

                  Τουρκία

                  85,9

                  Υεμένη

                  76,0

                  Τόποι Υπηρεσίας

                  Διορθωτικοί συντελεστές Ιούνιος 2007

                  Καναδάς

                  92,7

                  Ελ Σαλβαδόρ

                  76,6

                  Ηνωμένες Πολιτείες της Αμερικής (Νέα Υόρκη)

                  103,1

                  Γουατεμάλα

                  79,0

                  Μαλάουι

                  73,1

                  Μολδαβία

                  58,5

                  Νικαράγουα

                  57,3

                  Ρουάντα

                  90,9

                  Τανζανία

                  61,7


Avis juridique important

|

41991D0125

91/125/ΕΚΑΧ: Απόφαση των αντιπροσώπων των κυβερνήσεων των κρατών μελών που συνήλθαν στα πλαίσια του Συμβουλίου της 4ης Μαρτίου 1991 που τροποποιεί την απόφαση 90/414/ΕΚΑΧ η οποία παρεμποδίζει τις συναλλαγές που αφορούν το Ιράκ και το Κουβέιτ

Επίσημη Εφημερίδα αριθ. L 060 της 07/03/1991 σ. 0015 - 0015 Φινλανδική ειδική έκδοση: Κεφάλαιο 11 τόμος 16 σ. 0220  Σουηδική ειδική έκδοση: Κεφάλαιο 11 τόμος 16 σ. 0220

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 4ης Μαρτίου 1991  που τροποποιεί την απόφαση 90/414/ΕΚΑΧ η οποία παρεμποδίζει τις συναλλαγές που αφορούν το Ιράκ και το Κουβέιτ  ( 91/125/ΕΚΑΧ ) ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας :  ότι, με την απόφαση 90/414/ΕΚΑΧ ( 1 ), είχαν απαγορευτεί οι συναλλαγές της Κοινότητας με το Ιράκ και το Κουβέιτ όσον αφορά τα προϊόντα της συνθήκης ΕΚΑΧ μετά τα ψηφίσματα του συμβουλίου ασφαλείας των Ηνωμένων Εθνών που επέβαλαν εμπάργκο κατά των δύο αυτών  χωρών, ύστερα από την εισβολή και την κατοχή του Κουβέιτ από τις ιρακινές δυνάμεις -  ότι τώρα έχει επιτευχθεί η απελευθέρωση του Κουβέιτ -  ότι το συμβούλιο ασφαλείας των Ηνωμένων Εθνών ενέκρινε στις 2 Μαρτίου 1991 το ψήφισμα 686 ( 1991 ) υπενθυμίζοντας, μεταξύ άλλων, το σημείο 9 του ψηφίσματος 661 ( 1990 ) σχετικά με τη βοήθεια στην κυβέρνηση του Κουβέιτ, και ζητώντας, στο σημείο 6, όλα τα  κράτη μέλη, ο οργανισμός των Ηνωμένων Εθνών, οι ειδικευμένες υπηρεσίες, καθώς και οι άλλοι διεθνείς οργανισμοί του συστήματος των Ηνωμένων Εθνών να λάβουν όλα τα κατάλληλα μέτρα για να συνεργαστούν με την κυβέρνηση και το λαό του Κουβέιτ στην  ανοικοδόμηση της χώρας τους -  ότι η Κοινότητα και τα κράτη μέλη, συνελθόντες στα πλαίσια της πολιτικής συνεργασίας, κρίνουν ότι δεν υπάρχει λόγος να διατηρηθούν τα μέτρα του εμπάργκο που επέβαλε η Κοινότητα όσον αφορά το Κουβέιτ -  ότι η Κοινότητα και τα κράτη μέλη αποφάσισαν να άρουν τα εν λόγω μέτρα - ότι, προς τούτο, το Συμβούλιο εξέδωσε τον κανονισμό ( ΕΟΚ ) αριθ . 542/91 ( 2 ) με τον οποίο καταργούνται τα κοινοτικά μέτρα του εμπάργκο όσον αφορά τα προϊόντα που δεν υπάγονται στη  συνθήκη ΕΚΑΧ - ότι είναι αναγκαίο να εκδοθεί απόφαση που να καταργεί και τα εν λόγω μέτρα γι' αυτά τα τελευταία προϊόντα -  Σε συμφωνία με την Επιτροπή,  ΑΠΟΦΑΣΙΖΟΥΝ :  Άρθρο 1  Καταργούνται από τις 2 Μαρτίου 1991 οι απαγορεύσεις που επιβλήθηκαν με την απόφαση 90/414/ΕΚΑΧ όσον αφορά το Κουβέιτ .  Άρθρο 2  Ο παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων . Βρυξέλλες, 4 Μαρτίου 1991 . Ο Πρ όεδρος  J . F . POOS  ( 1 ) ΕΕ αριθ . L 213 της 9 . 8 . 1990, σ . 3 . ( 2 ) Βλέπε σελίδα 5 της παρούσας Επίσημης Εφημερίδας .


Avis juridique important

|

32000D0641

Απόφαση του Συμβουλίου, της 17ης Οκτωβρίου 2000, για τη σύσταση γραμματείας των κοινών ελεγκτικών αρχών προστασίας των δεδομένων, που έχουν συσταθεί από τη σύμβαση για τη δημιουργία ευρωπαϊκής αστυνομικής υπηρεσίας (σύμβαση Ευρωπόλ), τη σύμβαση σχετικά με τη χρησιμοποίηση της τεχνολογίας των πληροφοριών στον τομέα των τελωνείων και τη σύμβαση εφαρμογής της συμφωνίας του Σένγκεν σχετικά με τη σταδιακή κατάργηση των ελέγχων στα κοινά σύνορα (σύμβαση Σένγκεν)

Επίσημη Εφημερίδα αριθ. L 271 της 24/10/2000 σ. 0001 - 0003

Απόφαση του Συμβουλίουτης 17ης Οκτωβρίου 2000για τη σύσταση γραμματείας των κοινών ελεγκτικών αρχών προστασίας των δεδομένων, που έχουν συσταθεί από τη σύμβαση για τη δημιουργία ευρωπαϊκής αστυνομικής υπηρεσίας (σύμβαση Ευρωπόλ), τη σύμβαση σχετικά με τη χρησιμοποίηση της τεχνολογίας των πληροφοριών στον τομέα των τελωνείων και τη σύμβαση εφαρμογής της συμφωνίας του Σένγκεν σχετικά με τη σταδιακή κατάργηση των ελέγχων στα κοινά σύνορα (σύμβαση Σένγκεν)(2000/641/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το άρθρο 30 και το άρθρο 34 παράγραφος 2 στοιχείο γ) της συνθήκης για την Ευρωπαϊκή Ένωση,το άρθρο 2 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης,την πρωτοβουλία της Πορτογαλικής Δημοκρατίας(1),Αφού εξέτασε τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η σύμβαση για τη δημιουργία ευρωπαϊκής αστυνομικής υπηρεσίας (σύμβαση Ευρωπόλ)(3), η σύμβαση σχετικά με τη χρησιμοποίηση της τεχνολογίας των πληροφοριών στον τομέα των τελωνείων(4) και η σύμβαση εφαρμογής της συμφωνίας του Σένγκεν σχετικά με τη σταδιακή κατάργηση των ελέγχων στα κοινά σύνορα (σύμβαση Σένγκεν)(5), δημιούργησαν κοινές ελεγκτικές αρχές για την παρακολούθηση της ορθής εφαρμογής των διατάξεων περί προστασίας των δεδομένων, των πράξεων αυτών.(2) Αυτές οι κοινές ελεγκτικές αρχές, για να λειτουργήσουν αποτελεσματικά και να μειωθούν οι δαπάνες, θα πρέπει να υποστηρίζονται από μία ενιαία, άνεξάρτητη γραμματεία προστασίας των δεδομένων, η οποία, κατά την εκτέλεση των καθηκόντων της, θα λαμβάνει εντολές μόνο από τα όργανα αυτά.(3) Για πρακτικούς λόγους, η διοίκηση της γραμματείας προστασίας δεδομένων θα πρέπει να είναι στενά συνδεδεμένη με τη Γενική Γραμματεία του Συμβουλίου, ενώ παράλληλα θα διαφυλάσσεται η ανεξαρτησία της κατά την εκτέλεση των καθηκόντων της.(4) Προκειμένου να διασφαλιστεί αυτή η ανεξαρτησία, τις αποφάσεις περί διορισμού και ανάκλησης του προϊσταμένου της γραμματείας προστασίας δεδομένων, θα πρέπει να τις λαμβάνει ο Αναπληρωτής Γενικός Γραμματέας του Συμβουλίου, κατόπιν προτάσεως των κοινών ελεγκτικών αρχών. Οι λοιποί υπάλληλοι που θα διορίζονται στη γραμματεία προστασίας δεδομένων, θα πρέπει να ενεργούν αποκλειστικά κατόπιν εντολών του προϊσταμένου της γραμματείας προστασίας δεδομένων.(5) Οι διοικητικές δαπάνες της γραμματείας προστασίας δεδομένων θα πρέπει να βαρύνουν τον γενικό προϋπολογισμό της Ευρωπαϊκής Ένωσης. Η Ευρωπόλ θα πρέπει να συμβάλλει στην κάλυψη ορισμένων δαπανών σχετικών με συνεδριάσεις που αφορούν ζητήματα εφαρμογής της σύμβασης Ευρωπόλ.(6) Δεδομένου ότι, η απόφαση 1999/438/ΕΚ του Συμβουλίου, της 20ής Μαΐου 1999, περί της κοινής αρχής ελέγχου που δημιουργήθηκε με το άρθρο 115 της σύμβασης εφαρμογής της συμφωνίας του Σένγκεν της 14ης Ιουνίου 1985, σχετικά με τη σταδιακή κατάργηση των ελέγχων στα κοινά σύνορα, που υπεγράφη στις 19 Ιουνίου 1990(6) υπερακοντίζεται από την παρούσα απόφαση, θα πρέπει να καταργηθεί από την ημερομηνία κατά την οποία η παρούσα απόφαση τίθεται σε εφαρμογή.(7) Οι κοινές ελεγκτικές αρχές έχουν δηλώσει ότι εγκρίνουν τις αρχές που εκτίθενται στην παρούσα απόφαση,ΑΠΟΦΑΣΙΖΕΙ:Άρθρο 1Σύσταση και καθήκοντα της γραμματείας προστασίας δεδομένων1. Συνιστάται γραμματεία (εφεξής αποκαλούμενη "γραμματεία προστασίας δεδομένων") των κοινών ελεγκτικών αρχών οι οποίες έχουν συσταθεί από τη σύμβαση για τη δημιουργία ευρωπαϊκής αστυνομικής υπηρεσίας (σύμβαση Ευρωπόλ), τη σύμβαση σχετικά με τη χρησιμοποίηση της τεχνολογίας των πληροφοριών στον τομέα των τελωνείων και τη σύμβαση εφαρμογής της συμφωνίας του Σένγκεν σχετικά με τη σταδιακή κατάργηση των ελέγχων στα κοινά σύνορα (σύμβαση Σένγκεν).2. Η γραμματεία προστασίας δεδομένων εκπληρώνει τα καθήκοντα των γραμματειών των κοινών ελεγκτικών αρχών, όπως αυτά ορίζονται από τους αντίστοιχους εσωτερικούς κανονισμούς των ανωτέρω οργάνων.Άρθρο 2Γραμματέας προστασίας δεδομένων1. Της γραμματείας προστασίας δεδομένων προΐσταται ο γραμματέας προστασίας δεδομένων, η ανεξαρτησία του οποίου διαφυλάσσεται κατά την εκτέλεση των καθηκόντων του, και ο οποίος λαμβάνει εντολές μόνο από τις κοινές ελεγκτικές αρχές και τους προέδρους τους. Ο γραμματέας προστασίας δεδομένων ορίζεται από τον Αναπληρωτή Γενικό Γραμματέα του Συμβουλίου, κατόπιν προτάσεως των κοινών ελεγκτικών αρχών, για περίοδο τριών ετών. Η θητεία του γραμματέα προστασίας δεδομένων μπορεί να ανανεωθεί.2. Ο γραμματέας προστασίας δεδομένων επιλέγεται μεταξύ ατόμων τα οποία είναι πολίτες της Ευρωπαϊκής Ένωσης, πρέπει να απολαύει πλήρως των ατομικών και πολιτικών του δικαιωμάτων, να διαθέτει την απαραίτητη εμπειρία και ειδικές γνώσεις για την εκτέλεση των καθηκόντων του και να παρέχει όλα τα εχέγγυα ανεξαρτησίας. Απέχει από κάθε πράξη ασύμβατη προς τα καθήκοντά του και, στη διάρκεια της θητείας του, δεν ασκεί καμία άλλη δραστηριότητα, αμειβόμενη ή μη. Μετά τη λήξη της θητείας του, συμπεριφέρεται με εντιμότητα και διακριτικότητα όσον αφορά την αποδοχή ορισμένων θέσεων ή ορισμένων πλεονεκτημάτων.3. Ο Αναπληρωτής Γενικός Γραμματέας του Συμβουλίου απαλλάσσει το γραμματέα προστασίας δεδομένων από τα καθήκοντά του, κατόπιν πρότασης των κοινών ελεγκτικών αρχών, εάν ο τελευταίος δεν πληροί πλέον τις προϋποθέσεις που απαιτούνται για την εκτέλεση των καθηκόντων του ή εάν έχει διαπράξει βαρύ παράπτωμα.4. Εκτός της περίπτωσης κανονικής αντικατάστασης μετά τη λήξη της θητείας του ή της περίπτωσης θανάτου και απαλλαγής εκ των καθηκόντων του σύμφωνα με την παράγραφο 3, η θητεία του γραμματέα προστασίας δεδομένων λήγει αφ' ής η παραίτησή του παράγει αποτελέσματα. Σε περίπτωση λήξης της θητείας του και σε περίπτωση παραίτησής του, εξακολουθεί κατόπιν αίτησης των κοινών ελεγκτικών αρχών να εκτελεί τα καθήκοντά του έως ότου αντικατασταθεί.5. Τόσο στη διάρκεια της θητείας του όσο και μετά τη λήξη της, ο γραμματέας προστασίας δεδομένων δεσμεύεται από το επαγγελματικό απόρρητο όσον αφορά τις εμπιστευτικές πληροφορίες που έχουν περιέλθει στη γνώση του κατά την εκτέλεση των καθηκόντων του.6. Κατά τη διάρκεια της θητείας του, ο γραμματέας προστασίας δεδομένων, εκτός εάν άλλως ορίζεται από την παρούσα απόφαση, υπόκειται στους κανόνες που εφαρμόζονται σε πρόσωπα στα οποία εφαρμόζεται το καθεστώς του έκτακτου υπαλλήλου κατά την έννοια του άρθρου 2, στοιχείο α) του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων(7), συμπεριλαμβανομένων των άρθρων 12 έως 15 και 18 του πρωτοκόλλου περί των προνομίων και ασυλιών των Ευρωπαϊκών Κοινοτήτων. Ο γραμματέας προστασίας δεδομένων προσλαμβάνεται στην κατηγορία Α, ο δε βαθμός και το κλιμάκιο στα οποία τοποθετείται, καθορίζονται από τα κριτήρια που εφαρμόζονται στους υπαλλήλους και το λοιπό προσωπικό των Κοινοτήτων. Εάν το διοριζόμενο πρόσωπο είναι ήδη υπάλληλος των Κοινοτήτων, αποσπάται για τη διάρκεια της θητείας του προς το συμφέρον της υπηρεσίας, δυνάμει του άρθρου 37 στοιχείο α), πρώτο εδάφιο του κανονισμού υπηρεσιακής κατάστασης που εφαρμόζεται στους υπαλλήλους των Ευρωπαϊκών Κοινοτήτων (κανονισμός υπηρεσιακής κατάστασης)(8). Η πρώτη πρόταση της τελευταίας παραγράφου του άρθρου 37 του κανονισμού υπηρεσιακής κατάστασης, εφαρμόζεται υπό την επιφύλαξη της παραγράφου 1 του παρόντος άρθρου.Άρθρο 3Προσωπικό1. Η γραμματεία προστασίας δεδομένων διαθέτει το απαραίτητο προσωπικό για την άσκηση των καθηκόντων της. Τα μέλη του προσωπικού που διορίζονται στη γραμματεία προστασίας δεδομένων καταλαμβάνουν θέσεις που περιλαμβάνονται στον κατάλογο των θέσεων ο οποίος είναι προσαρτημένος στο τμήμα του γενικού προϋπολογισμού της Ευρωπαϊκής Ένωσης που αφορά το Συμβούλιο.2. Κατά την άσκηση των καθηκόντων τους, τα μέλη του προσωπικού που αναφέρει η παράγραφος 1, λαμβάνουν εντολές μόνον από το γραμματέα προστασίας δεδομένων καθώς και τις κοινές ελεγκτικές αρχές και τους προέδρους τους. Στα πλαίσια αυτά, δεν μπορούν να ζητούν ή να δέχονται οδηγίες από οιαδήποτε κυβέρνηση, αρχή, οργάνωση ή πρόσωπο πλην του γραμματέα προστασίας δεδομένων και των κοινών ελεγκτικών αρχών και των προέδρων τους.3. Παρά την παράγραφο 2, το προσωπικό της γραμματείας προστασίας δεδομένων υπόκειται στους κανονισμούς και ρυθμίσεις που εφαρμόζονται στους υπαλλήλους και το λοιπό προσωπικό των Ευρωπαϊκών Κοινοτήτων. Όσον αφορά την άσκηση των εξουσιών που ανατίθενται από τον κανονισμό υπηρεσιακής κατάστασης στην αρμόδια για τους διορισμούς αρχή και τις εξουσίες που προβλέπονται από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων, το προσωπικό υπόκειται στους ίδιους κανόνες με τους υπαλλήλους και το λοιπό προσωπικό των Ευρωπαϊκών Κοινοτήτων.Άρθρο 4Διοικητική μέριμνα1. Η Γενική Γραμματεία του Συμβουλίου παρέχει τον απαραίτητο χώρο γραφείων και εξοπλισμό για την εκτέλεση των καθηκόντων της γραμματείας προστασίας δεδομένων. Παρέχει επίσης διευκολύνσεις για τις συνεδριάσεις των κοινών ελεγκτικών αρχών εντός των χώρων του Συμβουλίου, συμπεριλαμβανομένων των διευκολύνσεων της διερμηνείας.2. Όσον αφορά τις συνεδριάσεις που συγκαλούνται στους χώρους του Συμβουλίου, οι προεδρίες των κοινών ελεγκτικών αρχών καθορίζουν τις ημερομηνίες, μετά από προηγούμενη συμφωνία της Προεδρίας του Συμβουλίου.Άρθρο 5Χρηματοδότηση1. Τα γενικά διοικητικά έξοδα της γραμματείας προστασίας δεδομένων (ιδίως ο εξοπλισμός, οι αποδοχές, τα επιδόματα και άλλα έξοδα του προσωπικού) βαρύνουν το τμήμα του γενικού προϋπολογισμού της Ευρωπαϊκής Ένωσης, που αφορά το Συμβούλιο.2. Οι δαπάνες που αφορούν άμεσα τις συνεδριάσεις βαρύνουν:- το Συμβούλιο: για τις συνεδριάσεις στους χώρους του Συμβουλίου που αφορούν ζητήματα εφαρμογής των διατάξεων της σύμβασης Σένγκεν καθώς και έξοδα ταξιδίου για τη διεξαγωγή ελέγχων στο C.SIS και τις συνεδριάσεις που αφορούν ζητήματα εφαρμογής της σύμβασης σχετικά με τη χρησιμοποίηση της τεχνολογίας των πληροφοριών στον τομέα των τελωνείων,- την Ευρωπόλ: για τις συνεδριάσεις που αφορούν ζητήματα εφαρμογής της σύμβασης Ευρωπόλ.Άρθρο 6Τελικές διατάξεις1. Η παρούσα απόφαση αρχίζει να ισχύει την επόμενη ημέρα της υιοθέτησής της από το Συμβούλιο.Εφαρμόζεται από την 1η Σεπτεμβρίου 2001.2. Από την ημερομηνία της ενάρξεως ισχύος της παρούσας απόφασης, είναι δυνατόν να υιοθετούνται οι αποφάσεις και οι πράξεις που απαιτούνται για την εφαρμογή της παρούσας απόφασης. Αυτές οι αποφάσεις και πράξεις δεν παράγουν αποτελέσματα πριν από την ημερομηνία κατά την οποία τίθεται σε εφαρμογή η παρούσα απόφαση.3. Κατά την ημερομηνία έναρξης εφαρμογής της παρούσας απόφασης, η απόφαση 1999/438/ΕΚ καταργείται. Εξακολουθεί ωστόσο να εφαρμόζεται για τις δαπάνες οι οποίες έχουν προηγηθεί της ημερομηνίας αυτής.Λουξεμβούργο, 17 Οκτωβρίου 2000.Για το ΣυμβούλιοΟ ΠρόεδροςÉ. Guigou(1) ΕΕ C 141 της 19.5.2000, σ. 20.(2) Γνώμη η οποία διατυπώθηκε στις 21 Σεπτεμβρίου 2000 (δεν έχει ακόμη δημοσιευθεί στην Επίσημη Εφημερίδα).(3) ΕΕ C 316 της 27.11.1995, σ. 2.(4) ΕΕ C 316 της 27.11.1995, σ. 33.(5) ΕΕ L 239 της 22.9.2000, σ. 19.(6) ΕΕ L 176 της 10.7.1999, σ. 34.(7) ΕΕ L 56 της 4.3.1968, σ. 1· κανονισμός όπως τροποποιήθηκε τελευταία από την ανακοίνωση της Επιτροπής (ΕΕ C 60 της 2.3.1999, σ. 11).(8) ΕΕ L 56 της 4.3.1968, σ. 1· κανονισμός όπως τροποποιήθηκε τελευταία από την ανακοίνωση της Επιτροπής (ΕΕ C 60 της 2.3.1999, σ. 11).


Avis juridique important

|

31989D0649

89/649/ΕΟΚ, Ευρατόμ, ΕΚΑΧ: Απόφαση του Συμβουλίου της 21ης Δεκεμβρίου 1989 για το διορισμό μελών του Ελεγκτικού Συνεδρίου

Επίσημη Εφημερίδα αριθ. L 382 της 30/12/1989 σ. 0091 - 0091 Φινλανδική ειδική έκδοση: Κεφάλαιο 1 τόμος 2 σ. 0120  Σουηδική ειδική έκδοση: Κεφάλαιο 1 τόμος 2 σ. 0120

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1989  για το διορισμό μελών του Ελεγκτικού Συνεδρίου  (89/649/ΕΟΚ, Ευρατόμ, ΕΚΑΧ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78 ε),  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180,  τη συνθήκη για την ίδρυση Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η θητεία των κκ. Marcel Mart, Charles J. Carey, Lothar Haase, Pierre Lelong, Andre J. Middelhoek και Στεργίου Βάλλα, μελών του Ελεγκτικού Συνεδρίου, έληξε στις 17 Οκτωβρίου 1989·  ότι πρέπει να γίνουν νέοι διορισμοί,  ΑΠΟΦΑΣΙΖΕΙ:  Άρθρο 1  Διορίζονται μέλη του Ελεγκτικού Συνεδρίου, για την περίοδο από τις 21 Δεκεμβρίου 1989 μέχρι και τις 20 Δεκεμβρίου 1995:  οι κκ. Ανδρουτσόπουλος  Carey  Friedmann  Middelhoek  Strasser  Thoss  Άρθρο 2  Η παρούσα απόφαση αρχίζει να ισχύει στις 21 Δεκεμβρίου 1989.  Βρυξέλλες, 21 Δεκεμβρίου 1989.  Για το Συμβούλιο  Η Πρόεδρος  E. CRESSON  (1) Γνώμη που διατυπώθηκε στις 21 Νοεμβρίου και στις 15 Δεκεμβρίου 1989 (δεν έχει ακόμη δημοσιευθεί στην Επισημη Εφημερίδα).


title: Απόφαση (ΕΕ) 2016/783 του Συμβουλίου, της 12ης Μαΐου 2016, για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμή του προϋπολογισμού 12.02.01)

text:
                  20.5.2016

                  EL

                  Επίσημη Εφημερίδα της Ευρωπαϊκής Ένωσης

                  L 131/66

            ΑΠΌΦΑΣΗ (ΕΕ) 2016/783 ΤΟΥ ΣΥΜΒΟΥΛΊΟΥ
      της 12ης Μαΐου 2016
      για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμή του προϋπολογισμού 12.02.01)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η συμφωνία για τον Ευρωπαϊκό Οικονομικό Χώρο (2) («η συμφωνία για τον ΕΟΧ») άρχισε να ισχύει την 1η Ιανουαρίου 1994.

                  (2)

                  Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ δύναται να αποφασίσει την τροποποίηση, μεταξύ άλλων, του πρωτοκόλλου 31 της συμφωνίας για τον ΕΟΧ («πρωτόκολλο 31»).

                  (3)

                  Το πρωτόκολλο 31 περιλαμβάνει διατάξεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

                  (4)

                  Είναι σκόπιμο να συνεχιστεί η συνεργασία των συμβαλλόμενων μερών της συμφωνίας για τον ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ευρωπαϊκής Ένωσης και αφορούν τη δημιουργία και ανάπτυξη της ενιαίας αγοράς χρηματοπιστωτικών υπηρεσιών.

                  (5)

                  Το πρωτόκολλο 31 θα πρέπει, επομένως, να τροποποιηθεί, ώστε να καταστεί δυνατή η συνέχιση αυτής της διευρυμένης συνεργασίας πέραν της 31ης Δεκεμβρίου 2015.

                  (6)

                  Η θέση της Ένωσης στη Μεικτή Επιτροπή του ΕΟΧ θα πρέπει, συνεπώς, να βασιστεί στο επισυναπτόμενο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         Βρυξέλλες, 12 Μαΐου 2016.

               Για το Συμβούλιο

               Η Πρόεδρος

            F. MOGHERINI

         (1)  ΕΕ L 305 της 30.11.1994, σ. 6.

         (2)  ΕΕ L 1 της 3.1.1994, σ. 3.

         ΣΧΕΔΙΟ
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/2016
         της
         για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως τα άρθρα 86 και 98,
         Εκτιμώντας τα ακόλουθα:

                     (1)

                     Είναι σκόπιμο να συνεχιστεί η συνεργασία των συμβαλλόμενων μερών της συμφωνίας ΕΟΧ σε δράσεις της Ένωσης που χρηματοδοτούνται από τον γενικό προϋπολογισμό της Ευρωπαϊκής Ένωσης και αφορούν τη δημιουργία και ανάπτυξη της ενιαίας αγοράς χρηματοπιστωτικών υπηρεσιών.

                     (2)

                     Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ, ώστε να καταστεί δυνατή η επέκταση της συνεργασίας αυτής από 1ης Ιανουαρίου 2016,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το άρθρο 7 του πρωτοκόλλου 31 της συμφωνίας για τον ΕΟΧ τροποποιείται ως εξής:

                     1.

                     Στις παραγράφους 3 και 4, οι λέξεις «παράγραφοι 5 έως [11]» αντικαθίστανται από τις λέξεις «του παρόντος άρθρου».

                     2.

                     Προστίθεται η ακόλουθη παράγραφος:

                                 «12.

                                 Από την 1η Ιανουαρίου 2016 τα κράτη της ΕΖΕΣ συμμετέχουν στις ενωσιακές δράσεις που σχετίζονται με την ακόλουθη γραμμή του προϋπολογισμού, η οποία είναι εγγεγραμμένη στον γενικό προϋπολογισμό της Ευρωπαϊκής Ένωσης για το οικονομικό έτος 2016:

                                             —

                                                Γραμμή του προϋπολογισμού 12 02 01: «Δημιουργία και ανάπτυξη της εσωτερικής αγοράς χρηματοπιστωτικών υπηρεσιών».».

               Άρθρο 2
         Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας για τον ΕΟΧ (*).
         Εφαρμόζεται από την 1η Ιανουαρίου 2016.
         Άρθρο 3
         Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες,

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς

                  της Μεικτής Επιτροπής του ΕΟΧ

            (*)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

32002D0494

2002/494/ΔΕΥ: Απόφαση του Συμβουλίου, της 13ης Ιουνίου 2002, για την ίδρυση ευρωπαϊκού δικτύου σημείων επαφής σχετικά με πρόσωπα που ευθύνοντα για γενοκτονία, εγκλήματα κατά της ανθρωπότητας και εγκλήματα πολέμου

Επίσημη Εφημερίδα αριθ. L 167 της 26/06/2002 σ. 0001 - 0002

Απόφαση του Συμβουλίουτης 13ης Ιουνίου 2002για την ίδρυση ευρωπαϊκού δικτύου σημείων επαφής σχετικά με πρόσωπα που ευθύνοντα για γενοκτονία, εγκλήματα κατά της ανθρωπότητας και εγκλήματα πολέμου(2002/494/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τον τίτλο VI της συνθήκης για την Ευρωπαϊκή Ένωση, και ιδίως το άρθρο 30 και το άρθρο 34 παράγραφος 2 στοιχείο γ),την πρωτοβουλία του Βασιλείου των Κάτω Χωρών(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Τα διεθνή ποινικά δικαστήρια για την πρώην Γιουγκοσλαβία και για τη Ρουάντα διερευνούν, διώκουν και εκδικάζουν από το 1995 τις υποθέσεις παραβίασης των νόμων και των εθίμων του πολέμου, γενοκτονίας και εγκλημάτων κατά της ανθρωπότητας.(2) Το καταστατικό της Ρώμης του Διεθνούς Ποινικού Δικαστηρίου, με ημερομηνία 17 Ιουλίου 1998, βεβαιώνει ότι τα σοβαρότερα εγκλήματα που αφορούν τη διεθνή κοινότητα ως σύνολο, ιδίως η γενοκτονία, τα εγκλήματα κατά της ανθρωπότητας και τα εγκλήματα πολέμου, δεν πρέπει να παραμένουν ατιμώρητα και ότι πρέπει να εξασφαλίζεται η αποτελεσματική δίωξή τους με τη λήψη μέτρων σε εθνικό επίπεδο και με την ενίσχυση της διεθνούς συνεργασίας.(3) Το καταστατικό της Ρώμης υπενθυμίζει ότι είναι υποχρέωση κάθε κράτους να ασκεί την ποινική δικαιοδοσία του κατά των υπευθύνων τέτοιων διεθνών εγκλημάτων.(4) Το καταστατικό της Ρώμης τονίζει ότι το Διεθνές Ποινικό Δικαστήριο που ιδρύθηκε με το καταστατικό αυτό είναι συμπληρωματικό προς την εθνική ποινική δικαιοδοσία.(5) Όλα τα κράτη μέλη της Ευρωπαϊκής Ένωσης υπέγραψαν ή κύρωσαν το καταστατικό της Ρώμης.(6) Η διερεύνηση και η δίωξη της γενοκτονίας, των εγκλημάτων κατά της ανθρωπότητας και των εγκλημάτων πολέμου, καθώς και η σχετική ανταλλαγή πληροφοριών, εξακολουθεί να αποτελεί ευθύνη των εθνικών αρχών, εκτός εάν το διεθνές δίκαιο ορίζει άλλως.(7) Τα κράτη μέλη βρίσκονται αντιμέτωπα με πρόσωπα που συμμετείχαν σε εγκλήματα αυτού του τύπου και αναζητούν καταφύγιο εντός των συνόρων της Ευρωπαϊκής Ένωσης.(8) Η επιτυχής έκβαση των αποτελεσματικών διερευνήσεων και διώξεων όσον αφορά αυτά τα εγκλήματα σε εθνικό επίπεδο, εξαρτάται σε μεγάλο βαθμό από τη στενή συνεργασία μεταξύ των διαφόρων αρχών οι οποίες εμπλέκονται στην καταπολέμησή τους.(9) Είναι ουσιώδους σημασίας οι αρμόδιες αρχές των κρατών μερών στο καταστατικό της Ρώμης, συμπεριλαμβανομένων των κρατών μελών της Ευρωπαϊκής Ένωσης, να συνεργάζονται στενά στον τομέα αυτό.(10) Εάν τα κράτη μέλη προβλέψουν τη δυνατότητα άμεσης επικοινωνίας μεταξύ κεντρικών και ειδικευμένων σημείων επαφής, θα ενθαρρυνθεί η στενή συνεργασία.(11) Η στενή συνεργασία μεταξύ των σημείων επαφής μπορεί να παρέχει πληρέστερη γενική εποπτεία για τα πρόσωπα που συμμετέχουν σε εγκλήματα αυτού του τύπου, στα οποία συμπεριλαμβάνεται το ζήτημα σε ποια κράτη μέλη τα εγκλήματα αυτά αποτελούν αντικείμενο διερεύνησης.(12) Τα κράτη μέλη, στην κοινή θέση 2001/443/ΚΕΠΠΑ του Συμβουλίου, της 11ης Ιουνίου 2001 για το Διεθνές Ποινικό Δικαστήριο(3), δηλώνουν ότι τα εγκλήματα που εμπίπτουν στη δικαιοδοσία του Διεθνούς Ποινικού Δικαστηρίου ανησυχούν όλα τα κράτη μέλη, τα οποία είναι αποφασισμένα να συνεργάζονται για την πρόληψη των εγκλημάτων αυτών και για να τερματισθεί η ατιμωρησία των δραστών τους.(13) Η παρούσα απόφαση δεν επηρεάζει καμία σύμβαση, συμφωνία ή ρύθμιση σχετικά με την αμοιβαία συνδρομή μεταξύ δικαστικών αρχών επί ποινικών υποθέσεων,ΑΠΟΦΑΣΙΖΕΙ:Άρθρο 1Ορισμός και κοινοποίηση των σημείων επαφής1. Κάθε κράτος μέλος ορίζει ένα σημείο επαφής για την ανταλλαγή πληροφοριών σχετικά με τη διερεύνηση γενοκτονίας, εγκλημάτων κατά της ανθρωπότητας και εγκλημάτων πολέμου, όπως ορίζονται στα άρθρα 6, 7 και 8 του καταστατικού της Ρώμης του Διεθνούς Ποινικού Δικαστηρίου, με ημερομηνία 17 Ιουλίου 1998.2. Κάθε κράτος μέλος κοινοποιεί γραπτώς στη Γενική Γραμματεία του Συμβουλίου το σημείο επαφής του κατά την έννοια της παρούσας απόφασης. Η Γενική Γραμματεία μεριμνά για τη διαβίβαση της κοινοποίησης αυτής στα κράτη μέλη, και πληροφορεί τα κράτη μέλη για τυχόν αλλαγές στις κοινοποιήσεις αυτές.Άρθρο 2Συγκέντρωση και ανταλλαγή πληροφοριών1. Κάθε σημείο επαφής έχει ως καθήκον να παρέχει, κατόπιν αιτήσεως, σύμφωνα με τους σχετικούς μεταξύ κρατών μελών διακανονισμούς και το εφαρμοστέο εθνικό δίκαιο, οιαδήποτε διαθέσιμη πληροφορία, η οποία μπορεί να αφορά τη διερεύνηση γενοκτονίας, εγκλημάτων κατά της ανθρωπότητας και εγκλημάτων πολέμου, όπως αναφέρονται στο άρθρο 1 παράγραφος 1 ή για να διευκολύνει τη συνεργασία με τις αρμόδιες εθνικές αρχές.2. Εντός των ορίων του εφαρμοστέου εθνικού δικαίου, τα σημεία επαφής δύνανται να ανταλλάσσουν, για τον σκοπό αυτό, πληροφορίες χωρίς αίτηση.Άρθρο 3Πληροφόρηση του Ευρωπαϊκού ΚοινοβουλίουΤο Συμβούλιο θα ενημερώνει το Ευρωπαϊκό Κοινοβούλιο για τη λειτουργία και την αποτελεσματικότητα του ευρωπαϊκού δικτύου των σημείων επαφής στο πλαίσιο της ετήσιας συζήτησης η οποία πραγματοποιείται από το Ευρωπαϊκό Κοινοβούλιο σύμφωνα με το άρθρο 39 της συνθήκης.Άρθρο 4ΕφαρμογήΤα κράτη μέλη μεριμνούν ώστε, το αργότερο ένα έτος αφότου η παρούσα απόφαση αρχίσει να παράγει αποτελέσματα, να είναι σε θέση να συνεργάζονται πλήρως σύμφωνα με τις διατάξεις της παρούσας απόφασης.Άρθρο 5Έναρξη παραγωγής αποτελεσμάτωνΗ παρούσα απόφαση παράγει αποτελέσματα από την ημερομηνία της εκδόσεώς της.Λουξεμβούργο, 13 Ιουνίου 2002.Για το ΣυμβούλιοΟ ΠρόεδροςM. Rajoy Brey(1) ΕΕ C 295 της 20.10.2001, σ. 7.(2) Γνώμη που διατυπώθηκε στις 9 Απριλίου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 155 της 12.6.2001, σ. 19.


title: Απόφαση 2009/902/ΔΕΥ του Συμβουλίου, της 30ής Νοεμβρίου 2009 , για τη δημιουργία Ευρωπαϊκού Δικτύου Πρόληψης του Εγκλήματος (EUCPN) και για την κατάργηση της απόφασης 2001/427/ΔΕΥ

text:
               8.12.2009

               EL

               Επίσημη Εφημερίδα της Ευρωπαϊκής Ένωσης

               L 321/44

      ΑΠΌΦΑΣΗ 2009/902/ΔΕΥ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για τη δημιουργία Ευρωπαϊκού Δικτύου Πρόληψης του Εγκλήματος (EUCPN) και για την κατάργηση της απόφασης 2001/427/ΔΕΥ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την Ευρωπαϊκή Ένωση, και ιδίως το άρθρο 30 παράγραφος 1, το άρθρο 31 και το άρθρο 34 παράγραφος 2 στοιχείο γ),
   την πρωτοβουλία του Βασιλείου του Βελγίου, της Τσεχικής Δημοκρατίας, της Ομοσπονδιακής Δημοκρατίας της Γερμανίας, του Βασιλείου της Ισπανίας, της Γαλλικής Δημοκρατίας, της Δημοκρατίας της Ουγγαρίας, του Βασιλείου των Κάτω Χωρών, της Δημοκρατίας της Σλοβακίας, της Δημοκρατίας της Φινλανδίας, του Βασιλείου της Σουηδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας (1),
   τη γνώμη του Ευρωπαϊκού Κοινοβουλίου,
   Εκτιμώντας τα εξής:

               (1)

               Το Ευρωπαϊκό Συμβούλιο του Τάμπερε της 15ης και 16ης Οκτωβρίου 1999 κατέληξε στο συμπέρασμα ότι είναι ανάγκη να αναπτυχθούν προληπτικά μέτρα κατά του εγκλήματος, να διενεργηθεί ανταλλαγή βέλτιστων πρακτικών και να ενισχυθεί το δίκτυο των εθνικών αρχών πρόληψης του εγκλήματος, καθώς και να ενισχυθεί η συνεργασία μεταξύ των εξειδικευμένων στον τομέα αυτόν εθνικών φορέων, διευκρίνισε δε ότι οι πρώτες προτεραιότητες της συνεργασίας αυτής θα μπορούσαν να είναι η εγκληματικότητα των νέων, η εγκληματικότητα των πόλεων και η εγκληματικότητα από τα ναρκωτικά. Για τον σκοπό αυτό, είναι ευκταία η εκπόνηση μελέτης σχετικά με τη δυνατότητα εφαρμογής προγράμματος χρηματοδοτούμενου από την Επιτροπή.

               (2)

               Η Σύσταση 6 με τίτλο «Πρόληψη και έλεγχος του οργανωμένου εγκλήματος: Στρατηγική της Ευρωπαϊκής Ένωσης για την αρχή της νέας χιλιετηρίδας» (2) ζητεί να επικουρείται το Συμβούλιο καταλλήλως από εμπειρογνώμονες με τα δέοντα προσόντα στον τομέα της πρόληψης του εγκλήματος, όπως τα εθνικά κεντρικά σημεία, ή μέσω της δημιουργίας δικτύου εμπειρογνωμόνων από τις εθνικές οργανώσεις καταπολέμησης του εγκλήματος.

               (3)

               Το Ευρωπαϊκό Δίκτυο για την Πρόληψη του Εγκλήματος συστάθηκε με την απόφαση 2001/427/ΔΕΥ του Συμβουλίου (3).

               (4)

               Η εξωτερική αξιολόγηση του Ευρωπαϊκού Δικτύου για την Πρόληψη του Εγκλήματος, η οποία διεξήχθη κατά το 2008-2009, προσδιόρισε δυνατότητες ενίσχυσης του Δικτύου, οι οποίες έγιναν αποδεκτές από το συμβούλιο του EUCPN και οι οποίες καθιστούν αναγκαία την κατάργηση της απόφασης 2001/427/ΔΕΥ και την αντικατάστασή της με νέα απόφαση του Συμβουλίου σχετικά με το Δίκτυο.

               (5)

               Με την αξιολόγηση εντοπίσθηκε η ανάγκη μεγαλύτερης εμπλοκής των εθνικών αντιπροσώπων στις δραστηριότητες του Δικτύου.

               (6)

               Η ενίσχυση του Δικτύου απαιτεί ορισμένες αλλαγές που περιλαμβάνουν τροποποιήσεις των διατάξεων που αφορούν τα σημεία επαφής, τη γραμματεία, τη δομή του συμβουλίου και τον ρόλο του, καθώς και τον διορισμό του Προέδρου.

               (7)

               Οι αλλαγές στη σύνθεση του Δικτύου θα πρέπει να είναι αποτελεσματικές και οικονομικά αποδοτικές και να εμπνέονται από προηγούμενες εμπειρίες των κρατών μελών στον τομέα της χρηματοδότησης και της εκτέλεσης των γραμματειακών και άλλων καθηκόντων του Δικτύου. Το συμβούλιο θα πρέπει να εντείνει τις προσπάθειες συνεργασίας για τη αναζήτηση και την πλήρη αξιοποίηση των δυνατοτήτων χρηματοδότησης που παρέχει ο γενικός προϋπολογισμός της Ευρωπαϊκής Ένωσης. Αυτό μπορεί να συμβεί είτε βάσει συμπράξεων πλαισίων είτε με την συμπερίληψη του Δικτύου στον κατάλογο των αναγνωρισμένων μονοπωλιακών οργανισμών στο οικείο χρηματοδοτικό πρόγραμμα.

               (8)

               Οι λοιπές διατάξεις θα πρέπει να βασίζονται στην απόφαση 2001/427/ΔΕΥ,

         ΑΠΟΦΑΣΙΖΕΙ:
   Άρθρο 1
   Θέσπιση
   Θεσπίζεται Ευρωπαϊκό Δίκτυο Πρόληψης του Εγκλήματος, εφεξής καλούμενο «Δίκτυο». Θεωρείται διάδοχος του Ευρωπαϊκού Δικτύου για την Πρόληψη του Εγκλήματος που είχε συσταθεί με την απόφαση 2001/427/ΔΕΥ.
   Άρθρο 2
   Σκοπός
   1.   Το Δίκτυο συμβάλλει στην ανάπτυξη των διαφόρων πτυχών της πρόληψης του εγκλήματος στο επίπεδο της Ένωσης, λαμβάνοντας υπόψη τη στρατηγική πρόληψης του εγκλήματος της Ευρωπαϊκής Ένωσης, και υποστηρίζει τις δραστηριότητες για την πρόληψη του εγκλήματος σε εθνικό και τοπικό επίπεδο.
   2.   Η πρόληψη του εγκλήματος καλύπτει όλα τα μέτρα που αποσκοπούν στη μείωση, ή άλλως συμβάλλουν στη μείωση της εγκληματικότητας και της ανασφάλειας των πολιτών, τόσο ποσοτικά όσο και ποιοτικά, είτε μέσω της άμεσης αποτροπής των εγκληματικών δραστηριοτήτων είτε μέσω πολιτικών και παρεμβάσεων μείωσης της δυναμικής του εγκλήματος και των αιτίων του. Περιλαμβάνει εργασίες της κυβέρνησης, των αρμοδίων αρχών, των υπηρεσιών ποινικής δικαιοσύνης, των τοπικών αρχών και των ειδικευμένων ενώσεων που ίδρυσαν στην Ευρώπη, του ιδιωτικού και του εθελοντικού τομέα, των ερευνητών και του κοινού, οι οποίες υποστηρίζονται από τα μέσα ενημέρωσης.
   Άρθρο 3
   Δομή και σύνθεση
   1.   Το Δίκτυο απαρτίζεται από συμβούλιο και γραμματεία καθώς και από σημεία επαφής τα οποία δύνανται να ορίζονται από κάθε κράτος μέλος.
   2.   Το συμβούλιο απαρτίζεται από εθνικούς αντιπροσώπους, Πρόεδρο και εκτελεστική επιτροπή.
   3.   Κάθε κράτος μέλος διορίζει έναν εθνικό αντιπρόσωπο και μπορεί να διορίζει αντικαταστάτη.
   4.   Ο Πρόεδρος διορίζεται από το σώμα των εθνικών αντιπροσώπων.
   5.   Ο Πρόεδρος ηγείται της εκτελεστικής επιτροπής η οποία απαρτίζεται από άλλα έξι το πολύ μέλη του συμβουλίου και από αντιπρόσωπο που ορίζεται από την Επιτροπή.
   Άρθρο 4
   Καθήκοντα του Δικτύου
   Ειδικότερα, το Δίκτυο:

               (α)

               διευκολύνει τη συνεργασία, τις επαφές και τις ανταλλαγές πληροφοριών και πείρας μεταξύ των παραγόντων στον τομέα της πρόληψης του εγκλήματος,

               (β)

               συλλέγει, αξιολογεί και κοινοποιεί αξιολογημένες πληροφορίες, περιλαμβανομένων των ορθών πρακτικών όσον αφορά τις υφιστάμενες δραστηριότητες στον τομέα της πρόληψης του εγκλήματος,

               (γ)

               διοργανώνει διασκέψεις, ιδίως ετήσια Διάσκεψη Βέλτιστων Πρακτικών, και άλλες δραστηριότητες, περιλαμβανομένου του Ευρωπαϊκού Βραβείου Πρόληψης του Εγκλήματος, οι οποίες αποσκοπούν στην επίτευξη των στόχων του Δικτύου και στην ευρεία διάδοση των αποτελεσμάτων του,

               (δ)

               παρέχει την εμπειρογνωμοσύνη του στο Συμβούλιο και την Επιτροπή εφόσον χρειάζεται,

               (ε)

               υποβάλλει ετησίως έκθεση στο Συμβούλιο σχετικά με τις δραστηριότητές του, μέσω του συμβουλίου και των αρμόδιων οργάνων εργασίας. Το Συμβούλιο καλείται να εγκρίνει την έκθεση και να τη διαβιβάσει στο Ευρωπαϊκό Κοινοβούλιο,

               (στ)

               καταρτίζει και εφαρμόζει πρόγραμμα εργασίας το οποίο βασίζεται σε σαφώς καθορισμένη στρατηγική που λαμβάνει υπόψη τον εντοπισμό και την αντιμετώπιση σχετικών εγκληματικών απειλών.

         Άρθρο 5
   Ανταλλαγή πληροφοριών
   Για την εκτέλεση των καθηκόντων του, το Δίκτυο:

               (α)

               υιοθετεί πολυτομεακή προσέγγιση,

               (β)

               βρίσκεται σε στενή επαφή, μέσω των εθνικών αντιπροσώπων και των σημείων επαφής, με τους φορείς πρόληψης του εγκλήματος, τις τοπικές αρχές, τις τοπικές συμπράξεις και την κοινωνία των πολιτών καθώς και με τα ερευνητικά ιδρύματα και τις μη κυβερνητικές οργανώσεις των κρατών μελών,

               (γ)

               δημιουργεί και διατηρεί τον δικό του ιστότοπο, όπου περιλαμβάνονται οι περιοδικές εκθέσεις του καθώς και οποιεσδήποτε άλλες χρήσιμες πληροφορίες, ιδίως μια συλλογή των βέλτιστων πρακτικών,

               (δ)

               μεριμνά για την αξιοποίηση και την προώθηση των αποτελεσμάτων των σχεδίων πρόληψης του εγκλήματος που χρηματοδοτούνται μέσω των προγραμμάτων της Ένωσης.

         Άρθρο 6
   Αρμοδιότητες
   1.   Η εκτελεστική επιτροπή παρέχει υποστήριξη στον Πρόεδρο προκειμένου να διασφαλίσει, μεταξύ άλλων:

               α)

               την ανάπτυξη της στρατηγικής του Δικτύου την οποία εγκρίνει το συμβούλιο,

               β)

               την αποτελεσματική λειτουργία του συμβουλίου, και

               γ)

               την ανάπτυξη και εκτέλεση του προγράμματος εργασίας.

         2.   Τα καθήκοντα του συμβουλίου περιλαμβάνουν τα εξής:

               (α)

               να μεριμνά για την ορθή λειτουργία του Δικτύου σύμφωνα με την παρούσα απόφαση και να αποφασίζει για την πρακτική οργάνωση των καθηκόντων της γραμματείας,

               (β)

               να συντάσσει και να εγκρίνει δημοσιονομικό κανονισμό,

               (γ)

               να εγκρίνει τη στρατηγική του Δικτύου η οποία συμβάλλει στην ανάπτυξη πρόληψης του εγκλήματος στο επίπεδο της Ένωσης,

               (δ)

               να καταρτίζει το πρόγραμμα εργασίας του Δικτύου και να μεριμνά για την υλοποίησή του,

               (ε)

               να εγκρίνει ετήσια έκθεση των δραστηριοτήτων του Δικτύου.

         3.   Το συμβούλιο θεσπίζει τον εσωτερικό του κανονισμό, με ομόφωνη απόφαση, ο οποίος περιέχει, μεταξύ άλλων, διατάξεις για τον διορισμό και την εντολή του Προέδρου και των μελών της εκτελεστικής επιτροπής, τις ρυθμίσεις λήψης αποφάσεων του συμβουλίου, το γλωσσικό καθεστώς, τα καθήκοντα, την οργάνωση και τους πόρους της γραμματείας και τις διοικητικές ρυθμίσεις για τη συνεργασία με άλλες οντότητες, όπως αναφέρεται στο άρθρο 8.
   4.   Η γραμματεία υποστηρίζει το συμβούλιο. Η γραμματεία λειτουργεί σε μόνιμη βάση και εξυπηρετεί πλήρως το Δίκτυο, τηρώντας το απόρρητο όταν απαιτείται. Τα καθήκοντά της είναι τα εξής:

               (α)

               να παρέχει διοικητική και γενική στήριξη στην προετοιμασία των συνεδριάσεων, των σεμιναρίων και των διασκέψεων· να συντάσσει την ετήσια έκθεση και να καταρτίζει το πρόγραμμα εργασίας, να υποστηρίζει την υλοποίηση του προγράμματος εργασίας και να αποτελεί κεντρικό σημείο για την επικοινωνία με τα μέλη του Δικτύου,

               (β)

               να προσφέρει αναλυτικό έργο και υποστήριξη για τον προσδιορισμό των διεξαγομένων ερευνητικών δραστηριοτήτων στον τομέα της πρόληψης του εγκλήματος καθώς και συναφείς πληροφορίες που θα μπορούσαν να είναι χρήσιμες για το Δίκτυο,

               (γ)

               να αναλαμβάνει τη γενική ευθύνη της φιλοξενίας, της ανάπτυξης και της διατήρησης του ιστοτόπου του Δικτύου.

         5.   Κάθε εθνικός αντιπρόσωπος προωθεί τις δραστηριότητες του Δικτύου σε εθνικό και τοπικό επίπεδο και διευκολύνει την παροχή, τη διατήρηση και την ανταλλαγή υλικού σχετικού με την πρόληψη του εγκλήματος μεταξύ του κράτους μέλους του και του Δικτύου.
   6.   Τα σημεία επαφής παρέχουν στήριξη στους εθνικούς αντιπροσώπους όσον αφορά την ανταλλαγή εθνικών πληροφοριών και εμπειρογνωμοσύνης για την πρόληψη του εγκλήματος στο πλαίσιο του Δικτύου.
   7.   Η γραμματεία υποβάλλει έκθεση στον Πρόεδρο και στην εκτελεστική επιτροπή, που εποπτεύουν τη λειτουργία της.
   8.   Τα κράτη μέλη είναι υπεύθυνα για τη χρηματοδότηση του Δικτύου και των δραστηριοτήτων του. Τα κράτη μέλη, μέσω του συμβουλίου, συνεργάζονται προκειμένου να διασφαλίζουν την οικονομικά αποδοτική χρηματοδότηση του Δικτύου και των δραστηριοτήτων του.
   9.   Η παράγραφος 8 δεν θίγει τη δυνατότητα των κρατών μελών να ζητούν και να λαμβάνουν οικονομική ενίσχυση από το γενικό προϋπολογισμό της Ευρωπαϊκής Ένωσης.
   Άρθρο 7
   Συνεδριάσεις του συμβουλίου
   Το συμβούλιο συνεδριάζει τουλάχιστον μία φορά ανά εξάμηνο κατόπιν προσκλήσεως του Προέδρου του.
   Άρθρο 8
   Συνεργασία με άλλες οντότητες
   Το Δίκτυο μπορεί να συνεργάζεται με άλλες οντότητες αρμόδιες στον τομέα της πρόληψης του εγκλήματος, όταν αυτό σχετίζεται με την επίτευξη των στόχων του.
   Άρθρο 9
   Αξιολόγηση
   Η Επιτροπή υποβάλλει στο Συμβούλιο έκθεση αξιολόγησης για τις δραστηριότητες του Δικτύου, με ιδιαίτερη έμφαση στην αποτελεσματικότητα του έργου του Δικτύου και της γραμματείας του, λαμβάνοντας δεόντως υπόψη την αλληλεπίδραση μεταξύ του Δικτύου και άλλων σχετικών φορέων ως τις 30 Noεμβρίου 2012. Με βάση τα αποτελέσματα αυτής της αξιολόγησης, διενεργείται εκτίμηση για να εντοπιστούν ενδεχόμενα πλεονεκτήματα που θα μπορούσαν να προκύψουν από τη μεταβίβαση για παράδειγμα της γραμματείας σε ήδη υφιστάμενη υπηρεσία.
   Άρθρο 10
   Κατάργηση
   Η απόφαση 2001/427/ΔΕΥ καταργείται.
   Άρθρο 11
   Παραγωγή αποτελεσμάτων
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ C 222 της 15.9.2009, σ. 2.

      (2)  ΕΕ C 124 της 3.5.2000, σ. 1.

      (3)  ΕΕ L 153 της 8.6.2001, σ. 1.


Avis juridique important

|

31981D0416

81/416/ΕΟΚ: Απόφαση τής Επιτροπής τής 27ης Μαΐου 1981 περί διορισμού δύο μελών τής Επιστημονικής καί Τεχνικής Επιτροπής τής Αλιείας

Επίσημη Εφημερίδα αριθ. L 158 της 16/06/1981 σ. 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Μαΐου 1981  περί διορισμού δύο μελών της Επιστημονικής και Τεχνικής Επιτροπής της Αλιείας  (81/416/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 79/572/ΕΟΚ της Επιτροπής της 8ης Ιουλίου 1979 περί της συστάσεως Επιστημονικής και Τεχνικής Επιτροπής της Αλιείας (1), και ιδίως το άρθρο 4,  Εκτιμώντας:  ότι, λόγω της προσχωρήσεως της Ελλάδος στις Ευρωπαϊκές Κοινότητες, πρέπει να διορισθούν δύο νέα μέλη στην επιτροπή·  ότι πρέπει η θητεία των νέων αυτών μελών να λήξει κατά την ίδια ημερομηνία που λήγει και η θητεία των άλλων μελών της επιτροπής (2),  ΑΠΟΦΑΣΙΖΕΙ:  Άρθρο μόνο  Οι κκ. Ν. Τσιμενίδης και Μ. Κανάκας διορίζονται μέλη της Επιστημονικής και Τεχνικής Επιτροπής της Αλιείας για την περίοδο που λήγει στις 11 Σεπτεμβρίου 1981.  Έγινε στις Βρυξέλλες, στις 27 Μαΐου 1981.  Για την Επιτροπή  Georges CONTOGEORGIS  Μέλος της Επιτροπής  (1) ΕΕ αριθ. L 156 της 23. 6. 1979, σ. 29.  (2) Η σύνθεση της Επιστημονικής και Τεχνικής Επιτροπής της Αλιείας αναφέρεται στην ΕΕ αριθ. C 264 της 19. 10. 1979, σ. 3.